cyanic-selkie/wikianc huggingface dataset:
ഫൈസാബാദ്
അവാധ് നാട്ടുരാജ്യത്തിൻറെ സ്ഥാപനം
ഫൈസാബാദിൻറെ ശരിയായ വികസനവും പൂർണ്ണമായ അർത്ഥത്തിൽ ഒരു തലസ്ഥാന നഗരവുമാകുന്നത് സാദത്ത് അലി ഖാൻറെ രണ്ടാമത്തെ പിൻഗാമിയായിരുന്ന നവാബ് ഷൂജ-ഉദ് ദൌള യുടെ കാലത്തായിരുന്നു. ഈ കാലത്ത് ഫൈസാബാദിൽ പൂന്തോട്ടങ്ങൾ, കൊട്ടാരങ്ങൾ, മാർക്കറ്റുകൾ, റോഡുകൾ, മറ്റ് അടിസ്ഥാനസൗകര്യങ്ങൾ എന്നിവ നിർമ്മിക്കപ്പെട്ടു. ഷുജ-ഉദ്-ദൗളയുടെ ഭരണത്തിൻ കീഴിലായിരുന്നു ഫൈസാബാദ് അതിന്റെ വികസനത്തിൻറ പരമകാഷ്‌ഠയിൽ എത്തിച്ചേർന്നു. ഉത്തരേന്ത്യയിലെ വ്യാപാരത്തിന്റെയും വാണിജ്യത്തിന്റെയും ഒരു പ്രധാന കേന്ദ്രമായി അറിയപ്പെട്ട ഈ നഗരം യൂറോപ്പ്, ഏഷ്യ എന്നിവിടങ്ങളിൽനിന്നുള്ള സഞ്ചാരികൾ, എഴുത്തുകാർ, വ്യാപാരികൾ, കലാകാരന്മാർ തുടങ്ങിയവരെ ആകർഷിച്ചിരുന്നു. 1764 ൽ ബക്സർ യുദ്ധത്തിൽ പരാജയം രുചിച്ചതിനുശേഷം ഷുജ ഉദ് ദൗളയും സരയൂ നദീ തീരത്ത് ഒരു കോട്ട നിർമ്മിച്ചിരുന്നു. എന്നിരുന്നാലും കോട്ട നിലനിന്നിരുന്നിടത്ത് ഒരു മൊട്ടക്കുന്നിലെ ശിലാഫലകമല്ലാതെ മറ്റു യാതൊന്നും ഇവിടെ അവശേഷിച്ചിട്ടില്ല.
1857 ലെ ഒന്നാം സ്വാതന്ത്ര്യസമരത്തിൻറെ പലയിടങ്ങളിലായി നടന്ന യുദ്ധങ്ങളിൽ ഫൈസാബാദും ഒരു കേന്ദ്രമായിരുന്നു. ഫൈസാബാദിലെ ഒരു വിശദമായ ചരിത്രം ഷൂജ-ഉദ്-ദൌളയുടെ രാജസദസിലെ അംഗമായിരുന്ന മുൻഷി മുഹമ്മദ് ഫൈയിസ് ബക്ഷ് രചിച്ച 'തരീക്-ഇ-ഫറാഹ്ബാക്ഷിൽ' വായിക്കാവുന്നതാണ്. ഈ പുസ്തകം "മെമ്മറീസ് ഓഫ് ഫൈസാബാദ്" എന്ന പേരിൽ ഹാമിദ് അഫാഖ് ഖുറേഷി ഇംഗ്ലീഷിലേക്ക് വിവർത്തനം ചെയ്തിട്ടുണ്ട്. അതുപോലെ മൗലവി അബ്ദുൽ ഹലീം ഷറാർ രചിച്ച 'ഗുസിഷ്ത ലഖ്നൗ' എന്ന കൃതിയിലും ഫൈസാബാദിനെക്കുറിച്ചുള്ള പല പ്രധാന പരാമർശങ്ങളും കണ്ടെത്തിയിട്ടുണ്ട്. അവാധിലെ മൂന്നാമത്തെ നവാബായിരുന്ന നവാബ് അസഫ് ഉദ് ദൌള അവാദ് നാട്ടുരാജ്യത്തിൻറെ തലസ്ഥാനം 1775 ൽ ലക്നൗവിലേക്ക് മാറ്റി സ്ഥാപിച്ചു.
അവധിലെ ആദ്യ നവാബായിരുന്ന സാദത്ത് അലി ഖാൻ പുരാതന നഗരമായ അയോദ്ധ്യ യുടെ പ്രാന്തപ്രദേശത്താണ് ഫൈസാബാദ് നഗരത്തിന് അടിത്തറയിട്ടത്. അവധിലെ രണ്ടാമത്തെ നവാബായിരുന്ന സഫ്ദർ ജാങ്ങിന്റെ (1739-54) ഭരണകാലത്ത് ഒരു നഗരമായി ഫൈസാബാദ് വികസിക്കുകയും തൻറെ സൈനിക ആസ്ഥാനമാക്കി മാറ്റുകയും ചെയ്തു. എന്നാൽ അദ്ദേഹത്തിൻറെ പിൻഗാമിയായിരുന്ന ഷൂജ ഉദ്-ദൌള ഈ നഗരത്തെ പൂർണ്ണമായ അർത്ഥത്തിൽ ഒരു തലസ്ഥാന നഗരമാക്കി മാറ്റി. അവധിലെ മൂന്നാമത്തെ നവാബായിരുന്ന ഷൂജാ ഉദ്-ദൗള 1764 ന് ശേഷം ഫൈസാബാദിൽ താമസമുറപ്പിക്കുകയും ഇപ്പോൾ നാശാവശിഷ്ടങ്ങൾ മാത്രം അവശേഷിക്കുന്ന ഛോട്ട കൽക്കട്ട എന്ന പേരിൽ ഒരു കോട്ട നിർമ്മിക്കുകയും ചെയ്തു. 1765 ൽ അദ്ദേഹം ചൗക്, ടിർപോളിയ എന്നിവ സ്ഥാപിക്കുകയും തുടർന്ന് നഗരത്തിനു തെക്കുഭാഗത്തായി അൻഗുരിബാഗ്, മോട്ടിബാഗ് എന്നിവയും പടിഞ്ഞാറായി ആസഫ്ബാഗും ബുലന്ദ്ബാഗും സ്ഥാപിക്കുകയും ചെയ്തു. ഷൂജ-ഉദ്-ദൌളയുടെ ഭരണകാലത്ത് ഫൈസാബാദ് പിന്നീടൊരിക്കലും കണ്ടിട്ടില്ലാത്ത തരത്തിലുള്ള അഭിവൃദ്ധി പ്രാപിച്ചിരുന്നു. നവാബുമാർ ഫൈസാബാദിൽ നിരവധി മനോഹരങ്ങളായ കെട്ടിടങ്ങൾ നിർമ്മിച്ചിരുന്നു. അവയിൽ പ്രധാനപ്പെട്ടവ ഗുലാബ് ബാരി, മോട്ടി മഹൽ, ബാഹു ബീഗത്തിന്റെ ശവകുടീരം എന്നിവയാണ്.
ഏജന്റ് പർപ്പിൾ
ലഘുചിത്രം|Ranch Hand UC-123B spraying defoliant in 1962 അമേരിക്കൻ സൈന്യം ഉപയോഗിച്ചിരുന്ന ശക്തിയേറിയ ഒരു കളനാശിനിയും ഇലനാശിനിയുമാണ് ഏജന്റ് പർപ്പിൾ. വിയറ്റ്നാം യുദ്ധകാലത്തെ കളനാശിനിയുദ്ധത്തിലാണ് ഇത് പ്രധാനമായും ഉപയോഗിച്ചിട്ടുള്ളത്. ഇത് സൂക്ഷിച്ചിരുന്ന ബാരലുകളിൽ ഉള്ള പർപ്പിൾ നിറത്തിലുള്ള വരകളിൽ നിന്നാണ് ഏജന്റ് പർപ്പിൾ എന്ന പേര് വന്നത്. മലയൻ അടിയന്തരാവസ്ഥയിൽ ബ്രിട്ടീഷുകാർ ഉപയോഗിച്ചിരുന്ന കളനാശിനികളിൽനിന്ന് പ്രചോദനം ഉൾക്കൊണ്ടാണ് ഇവ നിർമ്മിച്ചത്. ഏജന്റ് ഓറഞ്ച് ഉൾപ്പെടുന്ന റെയിൻബോ ഹെർബിസൈഡുകളിൽ ഒന്നാണ് ഇത്. കാനഡയിലെ വനങ്ങളിലാണ് ഏജന്റ് ഓറഞ്ചും ഏജന്റ് പർപ്പിളും ഉപയോഗിച്ചത്.
ഏജന്റ് ഓറഞ്ചിനോട് സാദൃശ്യമുള്ള ഒരു രാസസംയുക്തമാണ് ഏജന്റ് പർപ്പിൾ. ഇവയിലെല്ലാം ഒരുകൂട്ടം കളനാശിനികളുടെ മിശ്രിതമാണ് ഉള്ളത്.
പുറത്തേക്കുള്ള കണ്ണികൾ
വർഗ്ഗം:മഴവിൽ കളനാശിനികൾ
ഇർമിന സൈനഹ്
ഇർമിന സൈനഹ് 1950 നും 1960 ഇടയിൽ പ്രവർത്തിച്ചിരുന്ന ഇൻഡോനേഷ്യൻ സിനിമാ അഭിനേത്രിയായിരുന്നു.
ജീവചരിത്രം
1928 നവംബർ 11-ന് ഡച്ച് ഈസ്റ്റ് ഇൻഡീസിലെ ഒരു ദ്വീപായ സുമാത്രയിലുള്ള ജംബി നഗരത്തിലാണ് സൈനഹ് ജനിച്ചത്. സ്റ്റേജ് നാടകങ്ങൾ അഭിനയിക്കുന്നതിനോടൊപ്പം ഒരു മ്യൂസിക്കൽ ഗ്രൂപ്പും നയിച്ചിരുന്നു. ഇൻഡോനേഷ്യൻ നാടകങ്ങളെ നൃത്തരൂപത്തിലും അവതരിപ്പിച്ചിരുന്നു.
അവലംബം
വർഗ്ഗം:1928-ൽ ജനിച്ചവർ വർഗ്ഗം:ഇന്തോനേഷ്യൻ ചലച്ചിത്ര അഭിനേത്രികൾ
മൗൺഡ് ഓഫ് ബട്ടർ
19-ാം നൂറ്റാണ്ടിൽ,1875- നും 1885- നും ഇടയിൽ ഫ്രഞ്ച് റീയലിസ്റ്റ് ചിത്രകാരനായിരുന്ന അന്റോണി വൊല്ലോൺ വരച്ച ഛായാചിത്രമാണ് മൗൺഡ് ഓഫ് ബട്ടർ. നാഷണൽ ഗാലറി ഓഫ് ആർട്ടിന്റെ ഉടമസ്ഥതയിലുള്ളതാണ് ഈ എണ്ണച്ചായാചിത്രം. വാഷിംഗ്ടണിന്റെ ക്രൗൺ ജുവേൽസ് എന്നാണ് ദ ന്യൂയോർക്ക് ടൈംസ് ഈ ചായാചിത്രത്തെ വിളിക്കുന്നത്.
ചിത്രരചന
സ്റ്റിൽ ലൈഫ് ആർട്ടിൽ വൊല്ലോണിന്റെ ചിത്രങ്ങൾ ഏറ്റവും വലിയ ഉദാഹരണങ്ങളാണ്. മൗൺഡ് ഓഫ് ബട്ടർ എന്ന ചിത്രത്തിന്റെ ചിത്രീകരണത്തിൽ സസ്യത്തിൽ നിന്ന് ലഭിക്കുന്ന കരോട്ടിൻ എന്ന വർണ്ണവസ്തുവിൽ നിന്നെടുക്കുന്ന കടുത്ത മഞ്ഞ നിറം ഉപയോഗിച്ചാണ് ഈ ചിത്രം വരച്ചിരിക്കുന്നത്. അന്റോണി വൊല്ലോൺ ജീവിച്ചിരുന്ന കാലഘട്ടത്തിൽ കന്നുകാലി കർഷകർ കൈകൊണ്ട് നിർമ്മിച്ചെടുക്കുന്ന ബട്ടർ ആണ് പതിവായി ഉപയോഗിച്ചിരുന്നത്. പാലിലെ ക്രീമിൽ നിന്നും കടഞ്ഞ് ബട്ടറിനെ മാറ്റിയെടുത്ത് കൂടുതൽ അളവിലുള്ള ബട്ടർ ദീർഘകാലം സൂക്ഷിക്കാൻ കഴിയാത്തതിനാൽ അതിൽ നിന്നും ഈർപ്പത്തെ ഇല്ലാതാക്കുന്നു. പതിവായി ബട്ടർ ചീസ് ക്ളോത്ത് ഉപയോഗിച്ച് പൊതിഞ്ഞു തണുത്ത സ്ഥലത്ത് സൂക്ഷിക്കുന്നു. ഈ ചിത്രത്തിൽ ബട്ടർ മൗൺഡിൽ ചുറ്റിയിരുന്ന തുണി അഴിഞ്ഞ് അയഞ്ഞ് നിലത്തു കിടക്കുന്നതു കൂടാതെ അരികിൽ രണ്ടു മുട്ടയും സൂക്ഷിച്ചിരിക്കുന്നു. കൂടാതെ ഒരു ബട്ടർ നൈഫും ചിത്രീകരിച്ചിരിക്കുന്നു. വൊല്ലോണിന്റെ കാലഘട്ടത്തിൽ സ്റ്റിൽ ലൈഫ് ആർട്ടിൽ ഇത്തരത്തിലുള്ള ചിത്രീകരണം സാധാരണയാണ്.
അവലംബം
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ വർഗ്ഗം:ഫ്രഞ്ച് പെയിന്റിംഗുകൾ
ലൂക്ക മഡോണ
1436-ൽ നെതർലൻഡിലെ ആദ്യകാല ചിത്രകാരന്മാരിൽ ഒരാളായ യാൻ വാൻ ഐൿ വരച്ച എണ്ണച്ചായാചിത്രം ആണ് ലൂക്ക മഡോണ. മേരി തടി കൊണ്ടുനിർമ്മിച്ച സിംഹാസനത്തിൽ ഇരുന്നുകൊണ്ട് ശിശുവായ ജീസസിന് മുലപ്പാൽ കൊടുക്കുന്നതായിട്ടാണ് ഈ ചിത്രം വരച്ചിരിക്കുന്നത്. ജർമ്മനിയിലെ ഫ്രാൻഫർട്ടിലെ സ്റ്റാഡെൽ മ്യൂസിയത്തിൽ ആണ് ഈ ചിത്രം സൂക്ഷിച്ചിരിക്കുന്നത്.
19-ാം നൂറ്റാണ്ടിനുമുമ്പ് ചാൾസ് II, പർമയിലെയും ലൂക്കയിലെയും പ്രഭുവായിരിക്കുമ്പോൾ അദ്ദേഹത്തിന്റെ ചിത്രങ്ങളുടെ ശേഖരത്തിൽ ഈ ചിത്രവും എത്തപ്പെട്ടപ്പോൾ മുതലാണ് ഈ എണ്ണച്ചായാചിത്രം ലൂക്ക മഡോണ എന്നറിയപ്പെടാൻ തുടങ്ങിയത്. യാൻ വാൻ ഐൿന്റെ ഏറ്റവും പുതിയ ചിത്രങ്ങളിലൊന്നായിരുന്നു ഇത്. യാൻ വാൻ ഐൿ അദ്ദേഹത്തിന്റെ പത്നിയായ മാർഗരീത്തയുടെ ചിത്രമാണ് ലൂക്ക മഡോണയിൽ വരച്ചിരിക്കുന്നത്. ഇതുകൂടാതെ മാർഗരീത്തയുടെ മറ്റൊരു എണ്ണച്ചായാചിത്രവും അദ്ദേഹം വരച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:യാൻ വാൻ ഐൿ വരച്ച ചായാചിത്രങ്ങൾ
ആരൂഢം (ചലച്ചിത്രം)
1983-ൽ ഐ വി ശശി സംവിധാനം ചെയ്ത് റോസമ്മ ജോർജ്ജ് നിർമ്മിച്ച് പുറത്തിറങ്ങിയ ഒരു മലയാളം ചലച്ചിത്രമാണ് ആരൂഢം. എം.ടി കഥ, തിരക്കഥ, സംഭാഷണം തയ്യാറാക്കിയ ഈ ചിത്രത്തിൽ സീമ, ലക്ഷ്മി, നെടുമുടി വേണു, മീന എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാമാണ്. കാവാലം നാരായണപ്പണിക്കർ ഗാനങ്ങൾ എഴുതി ചലച്ചിത്രത്തിനു 1983 ഇൽ ഏറ്റവും നല്ല ഫീച്ചർ സിനിമയ്ക്കുള്ള നാർഗിസ് ദത്ത് പുരസ്ക്കാരം ലഭിക്കുകയുണ്ടായി
പുറംകണ്ണികൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:കാവാലം നാരായണപ്പണിക്കരുടെ ഗാനങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജാതിവ്യവസ്ഥ പ്രമേയമായിട്ടുള്ള ചലച്ചിത്രങ്ങൾ വർഗ്ഗം:കാവാലം-ശ്യാം ഗാനങ്ങൾ
ജോൺ ഒലിവർ
സ്റ്റാൻഡ്-അപ്പ് കോമഡിയിലൂടെയാണ് ഒലിവർ തന്റെ കരിയർ ആരംഭിച്ചത്. ദ ഡെയ്ലി ഷോ വിത്ത് ജോൺ സ്റ്റുവർട്ട് എന്ന പരിപാടിയിലൂടെ കൂടുതൽ ശ്രദ്ധ നേടി. 2006 മുതൽ 2013 വരെ ഈ പരിപാടിയിൽ ഒരു മുതിർന്ന ബ്രിട്ടീഷ് പത്രപ്രവർത്തകനായി പ്രവർത്തിച്ചു. ഈ പരിപാടിയുടെ എഴുത്തുകാരനെന്ന നിലയിൽ അദ്ദേഹം മൂന്ന് പ്രൈം ടൈം എമ്മി അവാർഡുകൾ നേടി. 2013 ൽ എട്ട്‌ ആഴ്ച്ചക്കാലം അദ്ദേഹം ഈ പരിപാടിയുടെ അവതാരകനായും പ്രവർത്തിച്ചു. ദ ബ്യൂഗിൾ, ജോൺ ഒലിവേർസ് ന്യൂയോർക്ക് സ്റ്റാൻഡ്-അപ്പ് ഷോ തുടങ്ങിയ പരിപാടികളും അദ്ദേഹം അവതരിപ്പിച്ചു. കമ്മ്യൂണിറ്റി എന്ന എൻബിസി ടെലിവിഷൻ പരമ്പരയിൽ ഒലിവർ അഭിനയിച്ചു.
2014 മുതൽ, അദ്ദേഹം ലാസ്റ്റ് വീക്ക് ടുനൈറ്റ് വിത്ത് ജോൺ ഒലിവർ എന്ന എച്ച്ബിഒ പരമ്പരയുടെ അവതാരകനായി പ്രവർത്തിച്ചു വരുന്നു. ഈ പരമ്പരയിലെ സംഭാവനകൾക്ക് അദ്ദേഹത്തിന് നിരൂപകപ്രശംസയും ജനകീയ അംഗീകാരവും ലഭിച്ചു. യു.എസ് സംസ്കാരം, നിയമനിർമ്മാണം, നയരൂപീകരണം എന്നീ വിഷയങ്ങളിൽ അദ്ദേഹത്തിന്റെ സ്വാധീനം "ജോൺ ഒലിവർ ഇഫക്ട്" എന്നാണ് അറിയപ്പെട്ടിരുന്നത്. ലാസ്റ്റ് വീക്ക് ടുനൈറ്റിലെ പ്രകടനത്തിനു അദ്ദേഹത്തിന് ആറ് എമ്മി അവാർഡുകളും ഒരു പീബൊഡി അവാർഡും ലഭിച്ചിട്ടുണ്ട്. 2015 ൽ ടൈം മാസികയുടെ "100 ഏറ്റവും സ്വാധീനശക്തിയുള്ള ആളുകളുടെ" പട്ടികയിൽ ഒലിവർ തിരഞ്ഞെടുക്കപ്പെടുകയുണ്ടായി. പ്രാധാന്യമുള്ള വിഷയങ്ങൾ വിവേകത്തോടെ, ഭയമോ ക്ഷമാപണമോ ഇല്ലാതെ ഹാസ്യത്തിന്റെ അകമ്പടിയോടെ അവതരിപ്പിക്കുക വഴി, മാറ്റത്തിന്റെ ഒരു ഹേതു നിലയിലാണ് ടൈം മാസിക ജോൺ ഒലിവറിനെ വിശേഷിപ്പിച്ചത്.
2016 ഫെബ്രുവരി മാസത്തിൽ അമേരിക്കൻ പ്രസിഡന്റ് സ്ഥാനാർത്ഥി ഡൊണൾഡ് ട്രംപിനെക്കുറിച്ചുള്ള അദ്ദേഹത്തിന്റെ പരിപാടിയുടെ ഒരു ശകലം ഫേസ്ബുക്കിലും യൂടൂബിലുമായി 85 ദശലക്ഷത്തിലധികം പേർ വീക്ഷിച്ചു. ഇത് “എക്കാലത്തേയും ഏറ്റവും കൂടുതൽ ആളുകൾ കണ്ട എച്ച്ബിഒ ഉള്ളടക്കമാണെന്ന്” റിപ്പോർട്ട് ചെയ്യപ്പെട്ടു.
ബാഹ്യ കണ്ണികൾ
വർഗ്ഗം:1977-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ലാപിസ് ലസൂലി
ലാപിസ് ലസൂലി (ലാപിസ് എന്നു ചുരുക്കിയ രൂപം) ആഴമേറിയ നീലവർണ്ണത്തോടുകൂടിയ ഒരു മെറ്റാമോർഫിക് ശിലയാണ്.പുരാതന കാലം മുതൽക്കുതന്നെ തീവ്രതയേറിയ നീലവർണ്ണമുള്ള ഈ അർദ്ധ രത്നം ഒരു വിലയുള്ള ഒരു കല്ലായി ഉപയോഗിച്ചിരുന്നു. ക്രി.മു. ഏഴാം സഹസ്രാബ്ദത്തിന്റെ ആരംഭകാലത്തുതന്നെ അഫ്നാനിസ്ഥാനിലെ സാർ-ഇ-സാങ്,   ഷോർട്ടുഗൈ, വടക്കുകിഴക്കൻ അഫ്ഗാനിസ്ഥാനിലെ ബഡ്ക്ഷാൻ പ്രവിശ്യ യിലെ മറ്റു ഖനികൾ എന്നിവിടങ്ങളിൽനിന്ന് ഇതു ഖനനം ചെയ്തെടത്തിരുന്നു. സിന്ധു നദീതടനാഗരികകാലത്ത് (ബി.സി 3300-1900) ലാപ്പിസ് ഏറെ മൂല്യമുള്ളതായി കണക്കാക്കിയിരുന്നു. കാക്കസസിലെ മെഹർഗാർഹിയിലെ നിയോലിത്തിക്ക് കാലത്തുള്ള ശവകുടീരങ്ങളിൽനിന്നും മൌറിത്താനിയപോലുള്ള അഫ്ഗാനിൽനിന്നു വിദൂരമായ പ്രദേശത്തുനിന്നുപോലും  ലാപിസ് മുത്തുകൾ കണ്ടെത്തിയിട്ടുണ്ട്. തുത്തൻഖാമന്റെ (1341-1323 ബി.സി.) സംസ്കാര ചടങ്ങിലെ ആവരണത്തിൽ ഇത് ഉപയോഗിച്ചിരുന്നു. മദ്ധ്യയുഗങ്ങളുടെ അവസാനത്തിൽ ഇത് യൂറോപ്യൻ രാജ്യങ്ങളിലേയ്ക്കു കയറ്റമുതിചെയ്യുകയും അവിടെ അത് നേർമ്മയായി പൊടിച്ച് നീലനിറങ്ങളിൽ ഏറ്റവും വിലയേറിയതും അഗാധനീലിമ നൽകുന്നതുമായ നിറത്തിനുവേണ്ടി ഉപയോഗിച്ചിരുന്നു.
ലാപിസ് എന്നത് "കല്ല്" എന്നുള്ള അർത്ഥം വരുന്ന ലത്തീൻ പദവും, ലസൂലി എന്നത് അറബിയിൽ നിന്നെടുത്ത lājaward എന്ന മധ്യകാല ലത്തീൻ പദത്തിൻറെ പ്രാക് രൂപവുമാണ്. ഇതുതന്നെ യഥാർത്ഥത്തിൽ പേർഷ്യൻ ഭാഷയിൽ  ഈ കല്ലിനെ സൂചിപ്പിക്കാൻ ഉപയോഗിച്ചിരുന്ന പദവും കൂടാതെ ലാപിസ് ലസൂലി ഖനനം ചെയ്തിരുന്ന സ്ഥലനാമവുമാണ്. ഇംഗ്ലീഷ് വാക്കായ azure, ഫ്രെഞ്ച് azur, ഇറ്റാലിയൻ  azzurro,, പോളിഷ്  lazur, റൊമാനിയൻ  azur, azuriu, പോർച്ചുഗീസും സ്പാനിഷും  azul, ഹംഗേറിയൻ  azúr എന്നിവയെല്ലാംതന്നെ ലാപിസ് ലസൂലിയുടെ പേരിൽനിന്നോ നിറത്തിൽനിന്നോ ഉത്ഭവിച്ച പദങ്ങളാണ്.
ലാപിസ് ലസുലിയിലെ ഏറ്റവും പ്രധാനപ്പെട്ട മിനറൽ ഘടകം ലാസുറൈറ്റ്  ആണ് (25% മുതൽ 40% വരെ). ഫെൽസ്പതോയ്ഡ് (Felspathoid) ധാതുസമൂഹത്തിൽപ്പെട്ട ഈ സിലിക്കേറ്റ് ധാതുവിൻറെ രാസസംഘടനം (Na,Ca)8(AlSiO4)6(S,SO4,Cl)1-2 ആണ്. ഭൂരിപക്ഷം ലാപിസ് ലസൂലിയിലും കാൽസൈറ്റ് (വെളുപ്പ്), സോഡലൈറ്റ് (നീല), പൈററ്റ് (ലോഹ മഞ്ഞ) എന്നിവ അടങ്ങിയിരിക്കുന്നു. ലാപിസിയുടെ ചില മാതൃകകളിൽ ആഗൈറ്റ്, ഡയോപ്സൈഡ്; എൻസ്റ്റാറ്റൈറ്റ്; അഭ്രം, ഹൌവ്നൈറ്റ്; ഹോൺബ്ലെൻഡ്, നോസീൻ, സൾഫർ-സമ്പുഷ്ട ലോല്ലിൻഗൈറ്റ് എന്നിവ അടങ്ങിയിരിക്കുന്നു.
അവലംബം
വർഗ്ഗം:രത്നങ്ങൾ വർഗ്ഗം:അഫ്ഗാനിസ്താനിലെ ധാതുക്കൾ
ലാസ്റ്റ് വീക്ക് ടുനൈറ്റ് വിത്ത് ജോൺ ഒലിവർ
എച്ച്ബിഒ സംപ്രേഷണം ചെയ്യുന്ന ഒരു അമേരിക്കൻ ടോക്ക് ഷോ ആണ് ലാസ്റ്റ് വീക്ക് ടുനൈറ്റ് വിത്ത് ജോൺ ഒലിവർ. ഇംഗ്ലീഷ് കൊമേഡിയനും, എഴുത്തുകാരനുമായ ജോൺ ഒലിവർ ആണ് ഈ പരിപാടിയുടെ അവതാരകൻ. അരമണിക്കൂർ ദൈർഘ്യമുള്ള ഈ പരിപാടി 2014 ഏപ്രിൽ 27 ന് എച്ച്ബിഒയിൽ സംപ്രേഷണം ആരംഭിച്ചു. ഓരോ ആഴ്ചയിലെയും വാർത്തകൾ, രാഷ്ട്രീയം, വർത്തമാനകാല സംഭവങ്ങൾ തുടങ്ങിയവ ഹാസ്യത്തിന്റെ മേമ്പൊടിയോടെ അവതരിപ്പിക്കുന്ന ഈ പരിപാടിക്ക് കോമഡി സെൻട്രൽ സംപ്രേഷണം ചെയ്യുന്ന ദ ഡെയ്‌ലി ഷോയുമായി സാമ്യമുണ്ട്.
2018 ഫെബ്രുവരിയിൽ പരമ്പരയുടെ അഞ്ചാം സീസൺ പ്രദർശനം ആരംഭിക്കും. 2017 സെപ്റ്റംബറിൽ ഈ പരിപാടിയുടെ 30 എപ്പിസോഡുകൾ വീതം ഉള്ള മൂന്ന് സീസണുകൾ കൂടി നിർമ്മിക്കുമെന്ന് എച്ച്ബിഒ പ്രഖ്യാപിച്ചു.
യൂട്യൂബ് ചാനൽ
യൂട്യൂബിൽ പരിപാടിക്ക് സ്വന്തമായി ഒരു ചാനൽ ഉണ്ട്. ഓരോ എപ്പിസോഡിലെയും പ്രസക്തമായ ഭാഗങ്ങൾ ലാസ്റ്റ് വീക്ക് ടുനൈറ്റ് അവരുടെ ഈ യൂട്യൂബ് ചാനലിൽ പ്രതിവാര അടിസ്ഥാനത്തിൽ ചേർക്കുന്നു. ഇതു കൂടാതെ ഈ ചാനലിന് വേണ്ടി മാത്രം നിർമ്മിക്കുന്ന "വെബ് എക്സ്ക്ലൂസീവുകൾ" പോലെയുളള പരിപാടികളും യൂട്യൂബിൽ ലഭ്യമാണ്.
2015 ഏപ്രിൽ മാസത്തിലെ കണക്കുകൾ പ്രകാരം, ഈ ചാനലിന് ഒരു ദശലക്ഷത്തിലേറെ വരിക്കാർ ഉണ്ടായിരുന്നു. 2016 ജൂലൈയോടെ അത് 3.6 ദശലക്ഷവും മേയ് 2017 ൽ 5 ദശലക്ഷവുമായി ഉയർന്നു. നൂറു കോടിയിലേറെ തവണ ചാനലിലെ വീഡിയോകൾ വീക്ഷിക്കപ്പെട്ടിട്ടുണ്ട്.
ബാഹ്യ കണ്ണികൾ
വർഗ്ഗം:അമേരിക്കൻ ടെലിവിഷൻ പരമ്പരകൾ
പാൻഞ്ച് നദി
പാൻഞ്ച് നദി, അമു ദാരിയ നദിയുടെ ഒരു പോഷകനദിയാണ്. 1,125 കിലോമീറ്റർ നീളമുള്ള ഈ നദി അഫ്ഗാനിസ്ഥാൻ-താജിക്കിസ്ഥാൻ പ്രദേശങ്ങളുടെ ഒരു വലിയ ഭാഗത്തെ അതിർത്തിയായി നിലകൊള്ളുന്നു. ഖ്വില-ഇ-പാഞ്ച ഗ്രാമത്തിനടുത്തായി പാമിർ നദിയും വഖാൻ നദിയും സംഗമിച്ചാണ് ഈ നദി രൂപംകൊള്ളുന്നത്. അവിടെ നിന്നു പടിഞ്ഞാറേയ്ക്കൊഴുകുന്ന ഈ നദി അഫ്ഗാനിസ്ഥാനും താജിക്കിസ്ഥാനുമായുള്ള ഒരു സ്വാഭാവിക അതിർത്തിയായി പരണമിക്കുന്നു. താജിക്കിസ്ഥാനിലെ ഗോർനോ ബദക്ഷാൻ സ്വയംഭരണമേഖലയുടെ തലസ്ഥാനമായ ഖൊറോഗ് നഗരം പിന്നിട്ടുകഴിഞ്ഞാൽ അതിന്റെ ഒരു പ്രധാന പോഷകനദിയായ ബർട്ടാങ് നദി യിൽ നിന്നുള്ള ജലത്തെ ഉൾക്കൊള്ളുന്നു. തുടർന്ന് തെക്കുപടിഞ്ഞാറേയ്ക്കു തിരിഞ്ഞൊഴുകുന്ന ഈ നദി വഖ്ഷ് നദി യുമായി ചേരുന്നതിനുമുമ്പ് മദ്ധ്യേഷ്യയിലെ ഏറ്റവും വലിയ നദിയായ അമു ദാരിയയായി രൂപമാറ്റം നടത്തുന്നു.
ഏജന്റ് ഗ്രീൻ
ലഘുചിത്രം|Ranch Hand UC-123B spraying defoliant in 1962 വളരെ ശക്തിയേറിയ ഒരു കളനാശിനിയും ഇലനാശിനിയുമാണ് ഏജന്റ് ഗ്രീൻ. അമേരിക്കൻ പട്ടാളം വിയറ്റ്നാം യുദ്ധത്തിന്റെ ഭാഗമായി നടത്തിയ കളനാശിനിയുദ്ധത്തിൽ ഉപയോഗിച്ച രാസസംയുക്തമാണ് ഏജന്റ് ഗ്രീൻ. ഇത് സൂക്ഷിച്ചിരുന്ന ബാരലുകളിൽ പച്ച നിറത്തിലുള്ള വരകൾ വരച്ചിരുന്നതിൽനിന്നാണ് ഏജന്റ് ഗ്രീൻ എന്ന പേർ വന്നത്. മലയൻ അടിയന്തരാവസ്ഥയിൽ ബ്രിട്ടീഷ് പട്ടാളം ഉപയോഗിച്ച കളനാശിനികളിൽ നിന്ന് പ്രചോദനം ഉൾക്കൊണ്ടാണ് അമേരിക്കൻ പട്ടാളം മഴവിൽ കളനാശിനികൾ വികസിപ്പിച്ചെടുത്തത്. 1962 നും 1964 നും ഇടയിലാണ് ഏജന്റ് ഗ്രീൻ ഉപയോഗിച്ചത്. ഇത് പരീക്ഷണ തളിക്കലുകളിൽ മാത്രമേ ഉപയോഗിച്ചിട്ടുള്ളു.
എജന്റ് ഗ്രീൻ ഏജന്റ് പിങ്കിന്റെ കൂടെ മിശ്രിതമായാണ് ഉപയോഗിച്ചത്. ഇത് വിളകളെ നശിപ്പിക്കാനാണ് പ്രധാനമായും പ്രയോജനപ്പെടുത്തിയത്. 20,000 ഗാലൺ ഏജന്റ് ഗ്രീൻ ഉണ്ടാക്കിയിട്ടുണ്ട്.
References
വർഗ്ഗം:മഴവിൽ കളനാശിനികൾ
സതി (ചലച്ചിത്രം)
1972ൽ ജി. ശങ്കരപ്പിള്ള കഥ, തിർക്കഥ, സംഭാഷണമെഴുതി മധു സ്വയം നിർമ്മിച്ച് സംവിധാനം ചെയ്ത് ചിത്രമാണ്സതി. മധു, ജയഭാരതി എന്നിവർ പ്രധാനവേഷമണിഞ്ഞ് ഈ ചിത്രത്തിലെ ഗാനങ്ങൾ പി ഭാസ്കരനും സംഗീതം ദക്ഷിണാമൂർത്തിയും ചെയ്തിരിക്കുന്നു..
ഏജന്റ് പിങ്ക്
ലഘുചിത്രം|Ranch Hand UC-123B spraying defoliant in 1962 വളരെ ശക്തിയേറിയ ഒരു കളനാശിനിയും ഇലനാശിനിയുമാണ് ഏജന്റ് പിങ്ക്. അമേരിക്കൻ പട്ടാളം വിയറ്റ്നാം യുദ്ധത്തിന്റെ ഭാഗമായ കീടനാശിനിയുദ്ധത്തിലുപയോഗിച്ച ഒരു രാസസംയുക്തമാണിത്. ഇത് സൂക്ഷിച്ചിരുന്ന ബാരലുകളിൽ പിങ്ക് നിറത്തിലുള്ള വരകൾ വരച്ചിരുന്നതിൽനിന്നാണ് ഏജന്റ് പിങ്ക് എന്ന പേർ വന്നത്. മലയൻ അടിയന്തരാവസ്ഥയിൽ ബ്രിട്ടീഷുകാർ കളനാശിനികളും ഇലനാശിനികളും ഉപയോഗിച്ചിരുന്നു. ഇതിൽനിന്ന് പ്രചോദനം ഉൾക്കൊണ്ടാണ് അമേരിക്കൻ പട്ടാളം ഇത്തരം യുദ്ധമുറ അനുവർത്തിച്ചത്. ഏജന്റ് ഓറഞ്ച് ഉൾപ്പെടുന്ന മഴവിൽ കളനാശിനികൾ എന്ന ഗണത്തിൽ പെടുന്ന ഒരു രാസസംയുക്തമാണ് ഏജന്റ് പിങ്ക്. 1964 നുമുൻപ് ആദ്യത്തെ പരീക്ഷണ ഘട്ടങ്ങളിൽ മാത്രമാണ് ഏജന്റ് പിങ്ക് ഉപയോഗിച്ചിട്ടുള്ളത്.
ഏജന്റ് പിങ്കിലെ പ്രധാന രാസസംയുക്തം 2,4,5-ട്രൈക്ലോറോഫിനോക്സിഅസറ്റിക് ആസിഡാണ് (2,4,5-ടി). ആ കാലഘട്ടത്തിൽ ഉണ്ടായിരുന്ന പ്രധാന കളനാശിനിയായ ഫിനോക്സി കളനാശിനികളിൽ ഒന്നാണിത്. 60% മുതൽ 40% വരെ സക്രിയ സംയുക്തമാണ് എജന്റ് പിങ്കിലുണ്ടായിരിക്കുന്നത്. 2,4,5-ടിയുടെ നിർമ്മാണം പ്രക്രീയയിൽ 2,3,7,8-ടെട്രാക്ലോറോഡൈബെൻസോ പാരാ ഡയോക്സിൻ എന്ന ഡയോക്സിൻ  ഒരു ഉപോത്പന്നമായി ഉണ്ടാവുമന്ന് ഓപ്പറേഷൻ റാഞ്ച് ഹാന്റ് (1962-1971) നു മുൻപേ തന്നെ അറിയാമായിരുന്നു. ഈ ഡയോക്സിൻ ഈ കളനാശിനിയുപയോഗിക്കുന്ന എല്ലാത്തിലേക്കും വ്യാപിക്കുമെന്നും ധാരണയുണ്ടായിരുന്നു. ഇത് ഏജന്റ് പിങ്കുപോലുള്ള ആദ്യകാല ഏജന്റുകളിൽ വളരെ കൂടുതലായിരുന്നു.
അവലംബങ്ങൾ
വർഗ്ഗം:മഴവിൽ കളനാശിനികൾ
ഇൻസുലാർ കോർട്ടെക്സ്
മനുഷ്യമസ്തിഷ്കത്തിന്റെ ഇരു വശങ്ങളുടെ മടക്കിനുള്ളിൽ അടക്കം ചെയ്തിരിക്കുന്ന ഒറ്റപ്പെട്ട ദ്വീപുപോലുള്ള ഭാഗമാണ് ഇൻസുലാർ കോർട്ടെക്സ്. ഇതിനെ മുൻഭാഗം,മധ്യഭാഗം,പിൻഭാഗം എന്നിങ്ങനെ തിരിച്ചിട്ടുണ്ട്.ഓരോന്നിനും ഉപവിഭാഗങ്ങളുമുണ്ട്. ആന്തരാവയവങ്ങളിൽ നിന്നു വരുന്ന സന്ദേശങ്ങളെ സ്വീകരിക്കുന്നതിനോടൊപ്പം, രുചി,ഗന്ധം,വേദന എന്നിവയെ സംബന്ധിച്ചവയും ആവേഗങ്ങളും സ്വീകരിക്കുന്നു. അരുചി,ദുർഗന്ധം അനുഭവിക്കുമ്പോൾ മുഖത്തു വിലക്ഷണത പ്രകടിപ്പിക്കുവാൻ പ്രേരിപ്പിക്കുന്ന ദർപ്പണ നാഡീകോശങ്ങളും ഇൻസുലയിലുണ്ട്.ഇതിനെക്കുറിച്ച് ആദ്യമായി വിശദീകരിച്ചത് യോഹാൻ ക്രിസ്ത്യൻ റീൽ എന്ന ജർമ്മൻ ശരീരശാസ്ത്രജ്ഞനാണ്.
കൂടണയും കാറ്റ് (ചലച്ചിത്രം)
1986 ഇൽ ഐ.വി. ശശി സംവിധാനം ഒപ്പം ജോസഫ് എബ്രഹാം നിർമ്മാണം വഹിച്ച ചലച്ചിത്രം ആണു കൂടണയും കാറ്റ്. റഹ്മാൻ, സീത, സീമ, ഇന്നസെന്റ്, മുകേഷ്, രോഹിണി, ശങ്കരാടി എന്നിവർ പ്രധാന വേഷങ്ങളിൽ. ചിത്രത്തിന് സംഗീതം നൽകിയിരിക്കുന്നത് ശ്യാം ആണ്. ബിച്ചു തിരുമല ഗാനങ്ങൾ എഴുതി
പുറംകണ്ണികൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ‎ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:റഹ്മാൻ-റോഹിണി ജോഡി വർഗ്ഗം:ജോൺപോൾ തിരക്കഥ എഴുതിയ ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ വർഗ്ഗം:വസന്തകുമാർ കാമറ ചലിപ്പിച്ച ചലച്ചിത്രങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ബിച്ചു തിരുമല-ശ്യാം ഗാനങ്ങൾ
ലിക്വിഡ് മിറർ ടെലിസ്കോപ്പ്
വലത്ത്‌|ലഘുചിത്രം|A liquid mirror telescope. In this design, the optical sensors are mounted above the mirror, in a module at its focus, and the motor and bearings that turn the mirror are in the same module as the sensors. The mirror is suspended below. ഒരു റിഫ്രാക്ടീവ് ദ്രാവകം കൊണ്ട് നിർമ്മിച്ച ദർപ്പണങ്ങളുള്ള ടെലസ്കോപ്പാണ് ദ്രാവക ദർപ്പണ ടെലിസ്കോപ്പ്. സാധാരണയായി മെർക്കുറിയാണ് ദ്രാവകമായി ഉപയോഗിക്കുന്നത്. എന്നാൽ ഗാലിയത്തിന്റെ ലോ മെൽറ്റിഗ് അലോയ്കളും ഉപയോഗിക്കാറുണ്ട്. സ്ഥിരമായ വേഗതയിൽ കറങ്ങിക്കൊണ്ടിരിക്കുന്ന ഒരു പാത്രത്തിൽ ദ്രാവകം നിറയ്ക്കുന്നു. കറങ്ങുന്ന സംവിധാനത്തിന്റ ലംബ ആക്സിസ് സ്ഥിരമായിരിക്കും. ഇതുമൂലം കറങ്ങുന്ന ദ്രാവകത്തിന്റെ ഉപരിതലം ഒരു പരാബോള രൂപത്തിൽ ആകുന്നു. ഈ പ്രതലം ഒരു പ്രതിഫലന ടെലിസ്കോപ്പിന്റെ പ്രധാന ദർപ്പണമായി ഉപയോഗിക്കാൻ സാധിക്കും. പാത്രത്തിന്റെ രൂപം എന്തുതന്നെയായിരുന്നാലും ദ്രാവകത്തിന്റെ ഉപരിതലത്തിന്റെ രൂപം ഒന്നുതന്നെയായിരിക്കും. സാധാരണയായുള്ള വലിയ ടെലിസ്കോപ്പുകളെ അപേക്ഷിച്ച് ദ്രാവക ദർപ്പണ ടെലിസ്കോപ്പുകൾക്ക് ചെലവ് വളരെ കുറവാണ്. കൂടാതെ ഇത് നിർമ്മിക്കാനെടുക്കുന്ന സമയവും വളരെ കുറവാണ്.
കറങ്ങുന്ന ഒരു ദ്രാവകത്തിന്റെ ഉപരിതലം ഒരു പരാബോളോയ്ഡായിരിക്കുമെന്ന് ഐസക് ന്യൂട്ടൺ കണ്ടെത്തിയിരുന്നു. ഇത് ഒരു ടെലിസ്കോപ്പായി ഉപയോഗിക്കാമെന്ന് അദ്ദേഹം കരുതി. എന്നാൽ സ്ഥിരമായ വേഗതയിൽ പ്രതലം കറക്കാനുള്ള ഉപകരണങ്ങളുടെ അഭാവം മൂലം യഥാർത്ഥത്തിൽ ഒരെണ്ണം നിർമ്മിക്കാൻ അദ്ദേഹത്തിന് സാധിച്ചില്ല. ഈ ആശയം നേപ്പിൾസ് നിരീക്ഷണാലയത്തിലെ ഏണസ്റ്റോ കാപ്പോക്കി വികസിപ്പിക്കുകയുണ്ടായി. എന്നാൽ 1872 ൽ ന്യൂസിലാന്റിലെ ഹെൻറി സ്കെ ഓഫ് ഡ്യൂനെഡിൻ ആണ് ആദ്യത്തെ ദ്രാവക ദർപ്പണ ടെലിസ്ക്കോപ്പ് നിർമ്മിച്ചത്.
ഏജന്റ് ബ്ലൂ
ലഘുചിത്രം|[[കക്കോഡിലിൿ അമ്ലം|Cacodylic acid and its sodium hydroxide are components of Agent Blue]] വളരെ ശക്തിയേറിയ ഒരു കളനാശിനിയാണ് ഏജന്റ് ബ്ലൂ (CH3)2AsOOH. കക്കോഡൈലിനെ ഓക്സീകരണത്തിന് വിധേയമാക്കിയാണ് ഏജന്റബ്ലൂ എന്നറിയപ്പെടുന്ന കക്കോഡൈലിക് ആസിഡ് നിർമ്മിക്കുന്നത്. ഇതിന് വളരെ സ്ഥിരതയുള്ള ആസിഡിന്റെ സ്വഭാവമാണുള്ളത്. അമേരിക്കൻ പട്ടാളം വിയറ്റ്നാം യുദ്ധത്തിന്റെ ഭാഗമായി നടത്തിയ കളനാശിനിയുദ്ധത്തിൽ ഉപയോഗിച്ച രാസസംയുക്തമാണ് ഏജന്റ് ബ്ലൂ. വിയറ്റ്നാം യുദ്ധത്തിലുപയോഗിച്ച മഴവിൽ കളനാശിനികളിലൊന്നാണ് എജന്റ് ബ്ലൂ. മലയൻ അടിയന്തരാവസ്ഥയിൽ ബ്രിട്ടീഷ് പട്ടാളം ഉപയോഗിച്ച കളനാശിനികളിൽ നിന്ന് പ്രചോദനം ഉൾക്കൊണ്ടാണ് അമേരിക്കൻ പട്ടാളം മഴവിൽ കളനാശിനികൾ വികസിപ്പിച്ചെടുത്തത്. ഇത് സൂക്ഷിച്ചിരുന്ന ബാരലുകളിൽ നീല നിറത്തിലുള്ള വരകൾ വരച്ചിരുന്നതിൽനിന്നാണ് ഏജന്റ് ബ്ലൂ എന്ന പേർ വന്നത്. വിയറ്റ്നാമിലെ അമേരിക്കൻ പട്ടാളത്തിന്റെ ഇടപെടലിൽ തുടക്കം മുതലുള്ള രീതിയായിരുന്നു അരി ഇല്ലാതാക്കുക എന്നുള്ളത്. ആദ്യം അമേരിക്കൻ പട്ടാളം വിയറ്റ് നാമിലെ പാടങ്ങശേഖരങ്ങളും അരിസംഭരണശാലകളും തീയിടുകയും ഗ്രനേഡുകളുപയോഗിച്ച് നശിപ്പിക്കുകയും ചെയ്തു. എന്നാൽ നെല്ല് വീണ്ടും കൃഷിചെയ്യപ്പെടുകയും നശിപ്പിക്കൽ എളുപ്പമല്ലാതാവുകയും ചെയ്തു.
വർഗ്ഗം:മഴവിൽ കളനാശിനികൾ
യോഹാൻ ക്രിസ്ത്യൻ റീൽ
ജർമ്മൻ ശരീരശാസ്ത്ര ജ്ഞനും ചികിത്സകനുമായിരുന്നു യോഹാൻ ക്രിസ്ത്യൻ റീൽ. (20 ഫെബ്:1759,  – 22 നവം:1813)മന:ശാസ്ത്രത്തിലും നിപുണനായിരുന്ന റീൽ ആണ്  സൈക്ക്യാട്രി എന്ന പദം  മനോരോഗചികിത്സയുമായി ബന്ധപ്പെട്ട് ആദ്യമായി ഉപയോഗിച്ചത്. . നാഡീശാസ്ത്രവുമായി ബന്ധപ്പെട്ട റീൽസ് ഫിംഗർ, സെറിബ്രൽ കോർട്ടക്സിലെ റീൽ ഐലൻഡ്സ് എന്ന സാങ്കേതികസംജ്ഞകൾ പ്രധാന സംഭാവനകളാണ്.
ആന്റ്സ് അമങ് എലിഫന്റ്സ്
ആന്റ്സ് അമങ് എലിഫന്റ്സ് Ants Among Elephants: An Untouchable Family and the Making of Modern India സുജാത ഗിഡ്ലെ എഴുതിയ പുസ്തകമാണ്. ഇതിൽ അവർ ഇന്ത്യയിലെ കർക്കശമായ ജാതിസമ്പ്രദായം കാരണം ഇവിടത്തെ അസ്പൃശ്യരായ ദളിതുകൾ എങ്ങനെ തങ്ങളനുഭവിക്കുന്ന ദാരിദ്ര്യത്തെയും സാമൂഹ്യമായ വിവേചനത്തെയും (ഭ്രഷ്ട്) അതിജീവിക്കാനായി ജീവിതസമരം നടത്തുന്നു എന്നു കാണിക്കുന്നു. ഈ പുസ്തകം ദളിതുകൾ നേരിടുന്ന ജാതി അടിസ്ഥാനത്തിലുള്ള വിവേചനവും അപമാനവും നമ്മെ വരച്ചുകാണിക്കുന്നു. ന്യൂ യോർക്ക് റിവ്യു ഓഫ് ബുക്സിൽ പങ്കജ് മിശ്ര പറയുന്നത്:"ഇംഗ്ലിഷിലുള്ള പുതിയ ദളിത് സാഹിത്യത്തെ ഈ പുസ്തകം പരിപോഷിപ്പിക്കുന്നു" എന്നാണ്. ഈ പുസ്തകം ഇന്ത്യയിലെ സ്വാതന്ത്ര്യസമരനായകരെ അതിനിശിതമായി വിമർശിക്കുന്നു. പുരോഗമന രാഷ്ട്രീയക്കാർപൊൽ;ഉം ഉയർന്ന ജാതിക്കാർക്കുവേണ്ടിയാനു നിലകൊണ്ടതെന്നും അദ്ദേഹം വീക്ഷിക്കുന്നു.
അവലംബം
വർഗ്ഗം:ദളിതർ
ബിബിസി എർത്ത് (ടിവി ചാനൽ)
ബിബിസി വേൾഡ് വൈഡിന്റെ ഉടമസ്ഥതയിലുള്ള ഒരു പ്രീമിയം ഡോക്യുമെന്ററി ടെലിവിഷൻ ചാനൽ ആണ് ബിബിസി എർത്ത്. 2015 ൽ പോളണ്ടിലാണ് ഇത് ആദ്യമായി ലഭ്യമായത്.
ചരിത്രം
2014 ൽ ബിബിസി എർത്ത്, ബിബിസി ഫസ്റ്റ്, ബി.ബി.സി ബ്രിട്, എന്നിങ്ങനെ മൂന്ന് പുതിയ ബ്രാൻഡുകൾ തുടങ്ങുമെന്ന് ഒക്ടോബർ 2013 ൽ ബിബിസി പ്രഖ്യാപിച്ചു. വസ്തുതാപരമായ പരിപാടികൾ മാത്രമുള്ള ഒരു ചാനൽ ആയിരിക്കും ബിബിസി എർത്ത് എന്നും ഈ അവസരത്തിൽ വ്യക്തമാക്കി. ഫ്രോസൻ എർത്ത്, വണ്ടേർസ് ഓഫ് യുണിവേഴ്സ് തുടങ്ങിയ പരിപാടികൾ ഈ ചാനൽ സംപ്രേഷണം ചെയ്യുമെന്നും പ്രഖ്യാപിക്കപ്പെട്ടു. ബിബിസി നോളജ് എന്ന ചാനലിനു പകരമായിട്ടാണ് ഈ ചാനൽ അവതരിപ്പിച്ചത്.
ബാഹ്യ കണ്ണികൾ
വർഗ്ഗം:ബി.ബി.സി.
ഈറ്റ (ചലച്ചിത്രം)
1978ൽ ഐ.വി ശശി സംവിധാനം ചെയ്ത ഒരു പ്രശസ്ത മലയാളം ചലച്ചിത്രമാണ് ഈറ്റ .കമലഹാസൻ, മധു, എം.ജി. സോമൻ, ഷീല, സീമ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. ഇതൊരു ത്രികോണ പ്രണയകഥയാണ്. ഷീല അവതരിപ്പിച്ച അന്നാമ്മ എന്ന കഥാപാത്രവും  സീ, മ അവതരിപ്പിച്ച ശ്രീദേവി എന്ന കഥാപാത്രവും ഒരേസമയം  കമലഹാസൻ അവതരിപ്പിച്ച രാമു എന്ന കഥാപാത്രത്തെ പ്രണയിക്കുന്നു.
ഈ ചലച്ചിത്രത്തിലെ അഭിനയത്തിനു കമലഹാസനു നല്ല നടനുള്ള 1978-ലെ ഫിലിം ഫെയർ പുരസ്കാരം ലഭിച്ചു. എം.ജി. സോമൻ വില്ലനായ ഗോപാലനെ അവതരിപ്പിച്ചു.മലയാറ്റൂർ ഉൾപ്പെടെയുള്ളസ്ഥലങ്ങളിൽ ആണ് കാടിന്റെ കുളുർമയും ഭംഗിയുമുള്ള ഈ സിനിമ ചിത്രീകരിച്ചത്.
കഥാംശം
ഗോപാലൻ (എം. ജി. സോമൻ) ചൂരൽ മൊത്തവ്യാപാരത്തിന്റെ പ്രാദേശിക ഉടമയാണ്, കാരണം അദ്ദേഹം തൊഴിലാളികളിൽ നിന്ന് ചൂരൽ വാങ്ങുകയും ഉയർന്ന വിലയ്ക്ക് വിൽക്കുകയും ചെയ്യുന്നു. എന്നാൽ ചൂരൽ കച്ചവടത്തിനിടയിൽ ചന്ദനവും കടത്തുന്ന ഇയാൾ സത്യസന്ധതയില്ലാത്ത ആളാണ്. വറുത്തുണ്ണി (മധു) തൊഴിലാളികളുടെ തലവനാണ്, അവർ ഗോപാലനെ വിശ്വസിക്കുന്നു. വറുത്തുണ്ണിയുടെ വളർത്തു പുത്രൻ രാമു (കമൽ ഹാസൻ) ആണ്, അദ്ദേഹം വറുത്തുണ്ണിയിലെ സഹപ്രവർത്തകനായ നാരായണന്റെ മകൾ (സീമ) ശ്രീദേവിയുമായി പ്രണയത്തിലാണ്. . അന്നമ്മ (ഷീല) ഒരു വിധവയാണ്, രാമുവിനെക്കാൾ പ്രായം കുറവാണെങ്കിലും അവൾക്കും രാമുവിനെ ഇഷ്ടമാണ്.
ഗോപാലൻ ചന്ദനക്കടത്തിൽ പിടിക്കപ്പെടുന്നു, പക്ഷേ വറുത്തുണ്ണിയെ യഥാർത്ഥ കുറ്റവാളിയാണെന്ന് ആരോപിച്ച് രക്ഷപ്പെടുന്നു. വറുത്തുണ്ണിയും ഗോപാലനും തമ്മിലുള്ള സംഘർഷം ചൂരൽ തൊഴിലാളികൾക്കിടയിൽ പ്രശ്‌നങ്ങൾ സൃഷ്ടിക്കുകയും സത്യസന്ധനായ വ്യക്തിയായതിനാൽ മിക്കവരും വറുതുണ്ണിയുമായി കൈകോർക്കുകയും ചെയ്യുന്നു. വറുത്തുണ്ണിക്ക് മാത്രം ചൂരൽ നൽകാനും ഗോപാലന് നൽകാതിരിക്കാനും തൊഴിലാളികൾ തീരുമാനിക്കുന്നു, ഇത് ഗോപാലന്റെ ബിസിനസിനെയും മുതലാളിയുമായുള്ള സമവാക്യത്തെയും ദോഷകരമായി ബാധിക്കുന്നു. അതിനിടയിൽ അന്നമ്മ രാമുവിനെ വശീകരിക്കുകയും അവർ അടുത്തിടപഴകുകയും ചെയ്തു.
ഗോപാലന്റെ സംഘം വറുത്തുണ്ണിയുടെ ചൂരൽ കൂമ്പാരങ്ങൾ നശിപ്പിക്കുകയും ഇരുവരും തമ്മിലുള്ള പ്രശ്‌നം വഷളാവുകയും ചെയ്യുന്നു. സാഹചര്യത്തിന്റെ അപകടസാധ്യത മനസ്സിലാക്കിയ ഗോപാലൻ വറുത്തുണ്ണിയെ തോൽപ്പിക്കാൻ തീരുമാനിക്കുന്നു, എന്നാൽ ഈ പദ്ധതി പനി ബാധിച്ച രാമുവിനെ വറുത്തുണ്ണിയുടെ സുഹൃത്ത് അറിയിച്ചു.(ശങ്കരാടി) അതേ സമയം, അന്നമ്മ താൻ ആണെന്ന് രാമുവിനോട് വെളിപ്പെടുത്തുന്നു. ഗർഭിണിയായ.
തകർന്ന രാമു, ഒരു തീരുമാനമെടുക്കാൻ കഴിയാതെ, ഗോപാലന്റെ കൊലപാതക ഗൂഢാലോചനയിൽ നിന്ന് അവനെ രക്ഷിക്കാൻ പിതാവ് വറുത്തുണ്ണിയെ തേടി പോകുന്നു, പക്ഷേ ഗോപാലന്റെ സംഘം അവനെ തല്ലിക്കൊന്നു. അവൻ തന്റെ പിതാവിനെ കണ്ടെത്തുന്നു, പക്ഷേ ഗൂഢാലോചനയെക്കുറിച്ച് അവനെ അറിയിക്കുന്നതിന് മുമ്പ്, ഗോപാലൻ വറുത്തുണ്ണിയെ വെടിവച്ചു, പക്ഷേ അവനെ രക്ഷിക്കാൻ പിതാവിന്റെ മുന്നിലേക്ക് ചാടുമ്പോൾ ബുള്ളറ്റ് രാമുവിനെ വീഴ്ത്തി. തകർന്ന വറുത്തുണ്ണി ഗോപാലനെ കൊല്ലുന്നു, രാമു തന്റെ അവസാന നിമിഷങ്ങളിൽ തന്റെ കുഞ്ഞിനെ പരിപാലിക്കാൻ പിതാവിനോട് അഭ്യർത്ഥിക്കുന്നു, ഇപ്പോൾ അന്നമ്മ വഹിക്കുന്നു, ഒരുപാട് സ്വപ്നങ്ങളും പ്രതീക്ഷകളും തകർത്തുകൊണ്ട് സ്നേഹനിധിയായ അച്ഛൻ വറുത്തുണ്ണിയുടെ മടിയിൽ മരിക്കുന്നു.
ഗാനങ്ങൾ
ഗാനങ്ങൾ : യൂസഫലി കേച്ചേരി ഈണം :ജി. ദേവരാജൻ
പുറത്തേയ്ക്കുള്ള കണ്ണികൾ
==ചിത്രം കാണു ക== ഈറ്റ
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:യൂസഫലി- ദേവരാജൻ ഗാനങ്ങൾ വർഗ്ഗം: വർഗ്ഗം: വർഗ്ഗം: വർഗ്ഗം: വർഗ്ഗം: വർഗ്ഗം: വർഗ്ഗം: വർഗ്ഗം: വർഗ്ഗം: വർഗ്ഗം:
ബഹേറ
ബഹേറ Bahera ഇന്ത്യയിലെ ബിഹാർ സംസ്ഥാനത്തെ ഒരു പട്ടണമാണ്. ദർഭംഗ ജില്ലയുടെ അടുത്തു കിടക്കുന്നു.
അവലംബം
വർഗ്ഗം:ബീഹാറിന്റെ ഭൂമിശാസ്ത്രം - അപൂർണ്ണ ലേഖനങ്ങൾ
സോണി ബിബിസി എർത്ത്
ബിബിസി വേൾഡ് വൈഡ്,  സോണി പിക്ചേഴ്സ് നെറ്റ്‌വർക്ക്സ് ഇന്ത്യ  എന്നിവയുടെ ഉടമസ്ഥതയിലുള്ള ഒരു ഒരു ഇന്ത്യൻ ടെലിവിഷൻ ചാനൽ ആണ് സോണി ബിബിസി എർത്ത്. ഇംഗ്ലീഷ്, ഹിന്ദി, തമിഴ്, തെലുങ്ക് എന്നീ ഭാഷകളിൽ ഈ ചാനൽ ലഭ്യമാണ്. ഇന്ത്യയിൽ ചാനൽ തുടങ്ങാൻ ബിബിസി, മൾട്ടി സ്ക്രീൻ മീഡിയയുമായി സംയുക്ത സംരംഭം തുടങ്ങി. 2017 മാർച്ച് 6 ന് ആണ് ഈ ചാനൽ സമാരംഭിച്ചത്.
അവലംബം
വർഗ്ഗം:ബി.ബി.സി. വർഗ്ഗം:സോണി
അഭിലാഷ
1980-കളുടെ അവസാനം മലയാള ചലച്ചിത്രരംഗത്ത് സജീവമായിരുന്ന ഒരു നടിയാണ് അഭിലാഷ (ಅಭಿಲಾಶಾ). കന്നഡക്കാരിയായിരുന്ന ഇവർ മലയാളം ഉൾപ്പെടെയുള്ള തെന്നിന്ത്യൻ ഭാഷകളിലും ഹിന്ദിയിലും നൂറോളം ചലച്ചിത്രങ്ങളിൽ അഭിനയിച്ചു. നാൽപ്പതോളം മലയാളചലച്ചിത്രങ്ങളിൽ അഭിനയിച്ച ഇവർ പ്രധാനമായും മാദക വേഷങ്ങളിലൂടെയാണ് പ്രേക്ഷകശ്രദ്ധ നേടിയത്.
1988-ൽ പി. ചന്ദ്രകുമാർ സംവിധാനം ചെയ്ത ആദ്യപാപം എന്ന സോഫ്റ്റ് പോൺ ചിത്രത്തിലൂടെയാണ് അഭിലാഷയെ പ്രേക്ഷകർ ശ്രദ്ധിച്ചുതുടങ്ങിയത്. ബൈബിൾ പശ്ചാത്തലത്തിലൊരുക്കിയ ഈ ചിത്രത്തിൽ നഗ്നയായി തോന്നുംവിധം ഇവർ അഭിനയിച്ചിരുന്നു. പ്രദർശനശാലകളിൽ വൻവിജയം നേടിയ ഈ ചിത്രത്തിനു ശേഷം അഭിലാഷ അഭിനയിച്ച മിക്ക ചിത്രങ്ങളും സൂപ്പർഹിറ്റായിരുന്നു. കാനന സുന്ദരി എന്ന ചിത്രത്തിന്റെ ഷൂട്ടിംഗിനിടെ അഭിലാഷയെ ഒരു കരടി ആക്രമിച്ച സംഭവം അക്കാലത്ത് വലിയ വാർത്തയായിരുന്നു.
1990-കളുടെ ആരംഭത്തിൽ കന്നട സിനിമാ സംഗീത സംവിധായകൻ കബീർ രാജുമായുള്ള വിവാഹത്തിനു ശേഷം ചലച്ചിത്രരംഗം ഉപേക്ഷിച്ച ഇവർ പിന്നീട് മൈസൂരുവിൽ താമസം തുടങ്ങി. അഭിലാഷയ്ക്കു ശേഷം ഷക്കീല, രേഷ്മ, മറിയ, ഹേമ, അൽഫോൺസ എന്നിങ്ങനെ നിരവധി മാദകനടിമാർ മലയാള ചലച്ചിത്ര രംഗത്തേക്കു കടന്നുവന്നു. വർഷങ്ങൾക്കു മുമ്പേ ചലച്ചിത്ര രംഗം ഉപേക്ഷിച്ചുവെങ്കിലും അഭിലാഷ അഭിനയിച്ച ചലച്ചിത്രങ്ങൾ ഇന്നും പ്രേക്ഷകരെ ആകർഷിക്കുന്നുണ്ട്.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:കന്നഡചലച്ചിത്ര നടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:കർണാടകയിൽ നിന്നുമുള്ളവർ
കോമഡി സെൻട്രൽ
വയാകോം ഗ്ലോബൽ എന്റർടൈന്മെന്റ് ഗ്രൂപ്പിന്റെ ഉടമസ്ഥതയിലുള്ള ഒരു അമേരിക്കൻ അടിസ്ഥാന കേബിൾ, സാറ്റലൈറ്റ് ടെലിവിഷൻ ചാനൽ ആണ് കോമഡി സെൻട്രൽ. 14 വയസിനും അതിനു ശേഷമുള്ള മുതിർന്ന പ്രേക്ഷകരെ ലക്ഷ്യമാക്കി സംപ്രേഷണം ചെയ്യുന്ന ഈ ചാനൽ മുഖ്യമായും കോമഡി പരിപാടികൾ ആണ് അവതരിപ്പിക്കുന്നത്.
2000-കളുടെ തുടക്കം മുതൽ ലോകവ്യാപകമായി സംപ്രേഷണം ആരംഭിച്ച ചാനലിന് ഏഷ്യ, മധ്യപൂർവേഷ്യ, ആഫ്രിക്ക, ജർമ്മനി, ചെക്ക് റിപ്പബ്ലിക്ക്, ഹംഗറി, ഇസ്രായേൽ, ഇറ്റലി, ലാറ്റിൻ അമേരിക്ക, ന്യൂസിലാന്റ്, നെതർലാൻഡ്സ്, നോർവേ, പോളണ്ട്, സ്പെയിൻ, സ്വീഡൻ, ഡെൻമാർക്ക്, ഫിൻലൻഡ്, റിപ്പബ്ലിക്ക് ഓഫ് അയർലാൻഡ്, യുണൈറ്റഡ് കിംഗ്ഡം, ഇന്ത്യ, ബ്രസീൽ, ബൾഗേറിയ, ബെൽജിയം, ക്രൊയേഷ്യ, റൊമാനിയ, മാസിഡോണിയ, മോണ്ടിനെഗ്രോ, സെർബിയ, സ്ലൊവേന്യ, എന്നിവിടങ്ങളിൽ പ്രാദേശിക പതിപ്പുകൾ ഉണ്ട്. വയാകോം ഇന്റർനാഷണൽ മീഡിയ നെറ്റ്‌വർക്ക് ആണ് അന്തർദ്ദേശീയ ചാനലുകൾ നിയന്ത്രിക്കുന്നത്. ‌
2016 ജനുവരിയിലെ കണക്ക് പ്രകാരം 91,859,000 വീടുകളിൽ കോമഡി സെൻട്രൽ ലഭിക്കും.
ബാഹ്യ കണ്ണികൾ
വർഗ്ഗം:ദൃശ്യമാദ്ധ്യമങ്ങൾ
ബിബിസി വൺ
ബ്രിട്ടീഷ് ബ്രോഡ്കാസ്റ്റിംഗ് കോർപ്പറേഷന്റെ ഉടമസ്ഥതയിലുള്ള ഒരു ടെലിവിഷൻ ചാനലാണ് ബിബിസി വൺ. യുണൈറ്റഡ് കിങ്ഡം, ഐൽ ഓഫ് മാൻ, ചാനൽ ദ്വീപുകൾ എന്നിവിടങ്ങളിൽ സംപ്രേഷണം ചെയ്യപ്പെടുന്ന ഈ ചാനൽ ബിബിസി യുടെ മുഖ്യ ചാനലാണ്. 1936 നവംബർ 2 ന് ബിബിസി ടെലിവിഷൻ സർവീസ് എന്ന പേരിൽ പുറത്തിറങ്ങിയ ഈ ചാനൽ ലോകത്തിലെ ആദ്യ പതിവ് ടെലിവിഷൻ സേവനമായിരുന്നു. 1960 ൽ ബിബിസി ടിവി എന്ന പേരിൽ ഇത് പുനർനാമകരണം ചെയ്യപ്പെട്ടു. 1964 ൽ സഹോദരി ചാനൽ ബിബിസി 2 പ്രവർത്തനം തുടങ്ങുന്നതു വരെ ഈ പേര് ഉപയോഗിച്ചു. അന്ന് ബിബിസി 1 എന്ന് വീണ്ടും പുനർനാമകരണം ചെയ്യപ്പെട്ട ചാനൽ 1997 ൽ നിലവിലുള്ള ബിബിസി വൺ എന്ന അക്ഷരവിന്യാസം സ്വീകരിച്ചു.
2012-13 ലെ ചാനലിന്റെ വാർഷിക ബജറ്റ് 1.14 കോടി ബ്രിട്ടീഷ് പൗണ്ട് ആയിരുന്നു. ബിബിസിയുടെ മറ്റ് പ്രാദേശിക ടെലിവിഷൻ ചാനലുകൾ പോലെ ടെലിവിഷൻ ലൈസൻസ് ഫീസ് വഴിയാണ് ഈ ചാനൽ ചെലവുകൾ കണ്ടെത്തുന്നത്. അതിനാൽ കച്ചവട പരസ്യങ്ങളില്ലാതെ, തടസ്സരഹിതമായി പരിപാടികൾ അവതരിപ്പിക്കുന്നു. പരമ്പരാഗത എതിരാളിയായ ഐടിവിയേക്കാൾ മുന്നിലായ ഈ ചാനൽ യുണൈറ്റഡ് കിംഗ്ഡത്തിലെ ഏറ്റവും കൂടുതൽ പ്രേക്ഷകരുള്ള ടെലിവിഷൻ ചാനൽ ആണ്.
ബിബിസി വൺ വർഷം തോറും 1,880 മണിക്കൂർ ദൈർഘ്യം വരുന്ന വസ്തുതാപരവും പഠന സംബന്ധിച്ച തുമായ പരിപാടികൾ അവതരിപ്പിക്കുന്നു. പ്ലാനറ്റ് എർത്ത്, ദ ബ്ലൂ പ്ലാനറ്റ്, ലൈഫ്, നേച്ചർസ് ഗ്രേറ്റസ്റ്റ് ഇവൻറസ്, പ്ലാനറ്റ് എർത്ത് II, ബ്ലൂ പ്ലാനറ്റ് II തുടങ്ങിയ പ്രശസ്ത പ്രകൃതിശാസ്ത്ര ഡോക്യുമെൻറുകളും ഇതിൽ ഉൾപ്പെടുന്നു.
ബാഹ്യ കണ്ണികൾ
വർഗ്ഗം:ബി.ബി.സി.
ഏജന്റ് വൈറ്റ്
ലഘുചിത്രം|Defoliation agent spraying in Vietnam വളരെ ശക്തിയേറിയ ഒരു കളനാശിനിയാണ് ഏജന്റ് വൈറ്റ്. അമേരിക്കൻ പട്ടാളം വിയറ്റ്നാം യുദ്ധത്തിന്റെ ഭാഗമായി നടത്തിയ കളനാശിനിയുദ്ധത്തിൽ ഉപയോഗിച്ച രാസസംയുക്തമാണ് ഏജന്റ് വൈറ്റ്. മഴവിൽ കളനാശിനികളിലെ ഒരു കളനാശിനിയാണിത്. ഇത് സൂക്ഷിച്ചിരുന്ന ബാരലുകളിൽ വെള്ള നിറത്തിലുള്ള വരകൾ വരച്ചിരുന്നതിൽനിന്നാണ് ഏജന്റ് വൈറ്റ് എന്ന പേർ വന്നത്. വിവിധ കളനാശിനികളെ എളുപ്പത്തിൽ തിരിച്ചറിയുന്നതിനായാണ് ബാരലുകളുടെ പുറത്ത് വിവിധ കളറുകൾകൊണ്ട് വരകളിട്ടിരുന്നത്. അമേരിക്കൻ പട്ടാളമാണ് ഈ നിറങ്ങൾ തെരഞ്ഞെടുത്തത്. മലയൻ അടിയന്തരാവസ്ഥയിൽ ബ്രിട്ടീഷ് പട്ടാളം ഉപയോഗിച്ച കളനാശിനികളിൽ നിന്ന് പ്രചോദനം ഉൾക്കൊണ്ടാണ് അമേരിക്കൻ പട്ടാളം മഴവിൽ കളനാശിനികൾ വികസിപ്പിച്ചെടുത്തത്.
2,4-ഡിയുടെയും പൈക്ലോറാമിന്റെയും 4:1 അനുപാതത്തിലുള്ള മിശ്രിതമാണ് ഏജന്റ് വൈറ്റ്. ഏജന്റ് വൈറ്റിൽ ഡയോക്സിന്റെ അംശം ഇല്ല. മറ്റ് മഴവിൽ കളനാശിനികളിൽ ഡയോക്സിന്റെ അംശം അടങ്ങിയിട്ടുണ്ടായിരുന്നു. ഡൌ കെമിക്കൽ കമ്പനിയുടെ കുത്തക ഉത്പന്നമായിരുന്നു ഏജന്റ് വൈറ്റ്.
ഏജന്റ് ഓറഞ്ച് ലഭ്യമല്ലാത്ത സാഹചര്യത്തിലാണ് ഏജന്റ് വൈറ്റ് ഉപയോഗിച്ചിരുന്നത്. 1970 ൽ ഏജന്റ് ഓറഞ്ചിന്റെ ഉപയോഗം നിറുത്തിയതിനുശേഷവും ഏജന്റ് വൈറ്റ് ഉപയോഗിച്ചിരുന്നു. 5.4 മില്യൺ ഗാലൺ(20,000 m3) ഏജന്റ് വൈറ്റ് 1966 നും 1971 നും ഇടയ്ക്ക് വിയറ്റ്നാമിൽ തളിച്ചിട്ടുണ്ട്. 1960 ൽ ടോറഡോൺ 101 ഉം പൈക്ലോറാമും വിവിധ ഗാഢതയിൽ അമേരിക്കയിലെയും പ്യൂർട്ടോറിക്കയിലെയും വിവിധ പരീക്ഷണ ഇടങ്ങളിലും തളിച്ചിട്ടുണ്ട്.
ടോറഡോൺ 101 എന്ന ബ്രാന്റ് പേരിൽ ഡൌ അഗ്രോ ഏജൻസീസ് ഇതേപോലുള്ള ഒരു ഉത്പന്നം വിറ്റിരുന്നു. ഇതിൽ 2,4-ഡിയും പൈക്ലോറാമും അടങ്ങിയിരുന്നു.
അവലംബങ്ങൾ
വർഗ്ഗം:മഴവിൽ കളനാശിനികൾ
എലുമലൈ
എലുമലൈ Elumalai (எழுமலை) തമിഴുനാട്ടിലെ മധുരൈ ജില്ലയിലെ ഒരു പട്ടണവും ആണ്. ഈ പട്ടണം യഥാർത്ഥത്തിൽ മുമ്പ് ഏഴുമലൈ (ഏഴു മലകൾ)എന്നായിരുന്നു അറിയപ്പെട്ടിരുന്നത്. ഏഴുമലൈ എന്ന വാക്ക് ലോപിച്ചാണുണ്ടായത്. ഈ പട്ടണം ഉസിലാമ്പട്ടിക്കും (16 km) പേരയ്യൂരിനും അടുത്ത് പശ്ചിമഘട്ടത്തിൽ സ്ഥിതിചെയ്യുന്നു.
വിദ്യാഭ്യാസം
സർക്കാർ ഒരു ആൺകുട്ടികൾക്കും പെൺകുട്ടികൾക്കും പ്രത്യേകം സ്കൂളുകൾ അനുവദിച്ചിട്ടുണ്ട്. ഒരു സ്വകാര്യ ഹൈസ്കൂൾ നടന്നുവരുന്നു.
ജനസംഖ്യാക്കണക്ക്
As of the 2001 India census, Elumalai had a population of 14,030. Males constitute 50% of the population and females 50%. 10% of the population are under 6 years of age. Elumalai has an average literacy rate of 56%, which is lower than the national average of 59.5%. Male literacy is 67% and female literacy is 45%.
ഭൂമിശാസ്ത്രം
ഇടത്ത്‌|ലഘുചിത്രം|Vasimalai mountain|കണ്ണി=Special:FilePath/Vasimalai.jpg വലത്ത്‌|ലഘുചിത്രം|எழில்மிகு எழுமலை City|കണ്ണി=Special:FilePath/Elumalai_Scenic_Sasidev.jpg ഇടത്ത്‌|ലഘുചിത്രം|எழுமலை பேரூராட்சி அலுவலகம் The town is surrounded by seven hills and is famous for Sathuragiri Hill close to Saptur. The seven hills provide an abundant variety of flora. In addition, the Elumalai Vasimalayan mountain serves as a boundary between the Madurai and Theni districts.
അയത്തിൽ
കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് അയത്തിൽ. കൊല്ലം കോർപ്പറേഷനു കീഴിലുള്ള വടക്കേവിള സോണിലെ 36-ആം വാർഡാണിത്. കൊല്ലം നഗരത്തിലെ കശുവണ്ടി വ്യവസായ കേന്ദ്രങ്ങളിലൊന്നായ ഇവിടെ കേരള സ്റ്റേറ്റ് കാഷ്യു ഡെവലപ്മെന്റ് കോർപ്പറേഷന്റെ ഒരു ഫാക്ടറിയും സ്ഥിതിചെയ്യുന്നുണ്ട്. കൊല്ലം ബൈപാസ് കടന്നുപോകുന്ന പ്രധാന സ്ഥലങ്ങളിലൊന്നാണ് അയത്തിൽ.
പ്രാധാന്യം
ദേശീയപാത 66-നെ കൊല്ലം - കുളത്തൂപ്പുഴ റോഡുമായും അയത്തിൽ - പള്ളിമുക്ക് റോഡുമായും ബന്ധിപ്പിക്കുന്ന ഒരു ജംഗ്ഷനാണ് അയത്തിൽ. കൊല്ലം ബൈപാസിൽ അയത്തിലിനു സമീപം നാല് മൾട്ടി സ്പെഷ്യാലിറ്റി ആശുപത്രികൾ സ്ഥിതിചെയ്യുന്നുണ്ട്. ശ്രീനാരായണ ഇൻസ്റ്റിറ്റ്യൂട്ട് ഓഫ് ടെക്നോളജി, യൂനുസ് കോളജ് ഓഫ് എഞ്ചിനീയറിംഗ് എന്നിവയും സമീപമുണ്ട്.
കൊല്ലം നഗരത്തിലെ ഒരു പ്രധാനപ്പെട്ട ഇലക്ട്രിക്കൽ സബ്‌സ്റ്റേഷൻ ഇവിടെ പ്രവർത്തിക്കുന്നുണ്ട്. ഇവിടെയുണ്ടായിരുന്ന 66 കിലോവോൾട്ട് സബ്സ്റ്റേഷനെ 110 കിലോവോൾട്ട് സബ്സ്റ്റേഷനാക്കി ഉയർത്തിയിരിക്കുന്നു. കേരള സർക്കാർ ഇവിടെ ഒരു ഗ്യാസ് ഇൻസുലേറ്റഡ് സബ്സ്റ്റേഷൻ നിർമ്മിക്കുവാൻ തീരുമാനിച്ചിട്ടുണ്ട്. കേരളത്തിൽ ഇത്തരം സബ്സ്റ്റേഷനുകൾ എറണാകുളം, തിരുവനന്തപുരം, കോഴിക്കോട് എന്നീ നഗരങ്ങളിൽ മാത്രമാണുള്ളത്. അയത്തിലിലെ സബ്സ്റ്റേഷന്റെ നിർമ്മാണത്തിനായി കാവനാട് മുതലുള്ള ഭാഗത്ത് ഭൂഗർഭ കേബിളുകൾ സ്ഥാപിച്ചിട്ടുണ്ട്.
അവലംബം
വർഗ്ഗം:കൊല്ലം ജില്ലയിലെ പട്ടണങ്ങൾ വർഗ്ഗം:കൊല്ലം കോർപ്പറേഷൻ-വാർഡുകൾ
ധർഭംഗ ജില്ല
ദർഭംഗ ജില്ല Darbhanga district ഇന്ത്യയിലെ ബിഹാർ സംസ്ഥാനത്തെ 38 ജില്ലകളിലൊന്നാണ്. ദർഭംഗ നഗരം ആണ് ഈ ജില്ലയുടെ ആസ്ഥാനം. ഇത് ബിഹാറിലെ ഏറ്റവും വലിയ ജില്ലകളിലൊന്നാണ്. ദർഭംഗ ഡിവിഷന്റെ കീഴിലാണിത് കിടക്കുന്നത്. വടക്കുഭാഗത്ത് മധുഭാനി ജില്ലയും തെക്ക് സമസ്തിപ്പൂർ ജില്ലയും കിഴക്ക് സഹർസ ജില്ലയും പടിഞ്ഞാറ് സിതാമാർഹി, മുസാഫർപൂർ ജില്ലകളും കിടക്കുന്നു. ഈ ജില്ലയ്ക്ക് 2,279 km²വിസ്തീർണ്ണമുണ്ട്.
ചരിത്രം
1976 ൽ ദർഭംഗ ജില്ലയിൽനിന്നും മധുബനി, സമസ്തിപ്പൂർ എന്നീ ജില്ലകൾ വേർതിരിച്ചു.
ഭൂമിശാസ്ത്രം
ദർഭംഗ ജില്ലയ്ക്ക് 2279 km2 വിസ്തീർണ്ണമുണ്ട്, ഇത് ഇന്തോനേഷ്യയിലെ യാപെൻ ദ്വീപിന്റെ വിസ്തീർണ്ണത്തിനു ഏതാണ്ട് തുല്യമാണ്.
സമ്പദ്‌വ്യവസ്ഥ
2006ൽ ദർഭംഗ ജില്ലയെ പഞ്ചായത്തീരാജ് മന്ത്രാലയം രാജ്യത്തെ ഏറ്റവും പിന്നാക്കമായ 250 ജില്ലകളിൽ ഒന്നായി കണക്കാക്കി. (ഇന്ത്യയിലെ ആകെ ജില്ലകൾ 640). ഇത് പിന്നാക്ക പ്രദേശങ്ങളുടെ ഉന്നമനത്തിനായി ലഭ്യമായ ഫണ്ടു (Backward Regions Grant Fund Programme (BRGF)വിനിയോഗിക്കപ്പെടുന്ന ബിഹാറിലെ 36 ജില്ലകളിലൊന്നാണിത്.
ജനസംഖ്യാക്കണക്ക്
2011 census ജനസംഖ്യാക്കനക്കുപ്രകാരം ദർഭംഗ ജില്ലയിൽ 3,921,971 ജനങ്ങളുണ്ട്, ലൈബീരിയായിലെ ജനങ്ങളോളം വരുമിത്. അല്ലെങ്കിൽ അമേരിക്കൻ ഐക്യനാടുകളിലെ ഒറിഗൺ സ്റ്റേറ്റിലെ ജനസംഖ്യക്കൊപ്പമാണിവിടത്തെ ജനസംഖ്യ. ഇതനുസരിച്ച് ഇന്ത്യയിലെ 64മതു ജില്ലയാണിത്. (ആകെയുള്ളത്: 640). ഈ ജില്ലയിലെ ജനസാന്ദ്രത 1721 PD/sqkm ആകുന്നു. Iഇവിടത്തെ ജനസംഖ്യാവർദ്ധനവ് 2001-2011ൽ 19% ആയിരുന്നു. ദർഭംഗയിലെ ലിംഗാനുപാതം 910 females 1000 males, ആണ്. സാക്ഷരതാനിരക്ക് 58.26% ആണ്.
2011 സെൻസസ് പ്രകാരം ഇവിടത്തെ ജനസംഖ്യ 3,985,493 ആകുന്നു. ഇതിൽ 3,018,639 പേർ ഗ്രാമപ്രദേശത്തും 306,089 പേർ പട്ടണപ്രദേശത്തും വസിക്കുന്നു. 2011 ലെ സാക്ഷരതാനിരക്ക് 44.32% (പുരുഷന്മാർ 57.18%, സ്ത്രീകൾ 30.35%) ആകുന്നു.
അവലംബം
വർഗ്ഗം:ഇന്ത്യയിലെ ജില്ലകൾ
ബൗറാം
ബിഹാറിലെ ദർഭംഗ ജില്ലയിലെ ഒരു ഗ്രാമമാണ്  ബൗറാം(Bauram). ജില്ലാ ആസ്ഥാനത്തുനിന്നും 60 കിലോമീറ്റർ ദൂരത്തായി ഈ ഗ്രാമം സ്ഥിതിചെയ്യുന്നു. ബിഹാർ സംസ്ഥാനത്തെ വലിയ ഗ്രാമങ്ങളിലൊന്നാണിത്.
ബൗറാം ഗ്രാമത്തിലെ ഭൂരിപക്ഷം പേരും കാർഷികവൃത്തിയിലേർപ്പെട്ടിരിക്കുന്നു. നെല്ല്, ഗോതമ്പ്, ബാർലി, മല്ലി, ചോളം, ചെറുപയർ, വെള്ളരി, മധുരക്കിഴങ്ങ് തുടങ്ങിയവയാണ് ഇവിടുത്തെ മുഖ്യകൃഷികൾ.
ഭാഷകളും സംസ്കാരവും
ഈ ഗ്രാമത്തിൽ മൈഥിലി, മഗധി എന്നീ ഭാഷകൾ കൂടിചേർന്ന ഒരു മിശ്രഭാഷയാണ് സംസാരിക്കുന്നത്. ഹിന്ദുക്കളും, മുസ്ലിങ്ങളും ഈ ഭാഷയുടെ വ്യത്യസ്ത വകഭേദങ്ങളാണ് ഉപയോഗിക്കുന്നത്.
ദുർഗാപൂജ, ഛാത്ത്, ഈദുൽ ഫിത്ർ, ബക്രീദ് എന്നിവയാണ് ഇവിടുത്തെ പ്രധാന ആഘോഷങ്ങൾ. ഈ ഗ്രാമത്തിൽ ഒരു 'ജുമാ മസ്ജിദ്' അടക്കം എട്ട് മുസ്ലീം ആരാധനാലയങ്ങളും 'ഭഗവതി ആസ്ഥാൻ', 'ബാബാജി കുടി' എന്നിങ്ങനെ രണ്ടു ക്ഷേത്രങ്ങളുമുണ്ട്.
പരാക്രമസമുദ്ര
മദ്ധ്യശ്രീലങ്കയിലെ ഒരു മനുഷ്യനിർമ്മിത തടാകമാണ് പോളൊന്നാറുവയിലെ പരാക്രമസമുദ്ര. ഇരുപത്തിരണ്ട് ചതുരശ്രകിലോമീറ്റർ ചുറ്റളവിൽ കിടക്കുന്ന ഈ തടാകം സമകാല പോളൊന്നാറുവയിലേ പ്രധാന ജലസ്ത്രോതസ്സാണ്. വൃഷ്ടിപ്രദേശത്തുനിന്നുള്ള ചെറുചാലുകൾ ഉൾപ്പെടെ സ്വന്തമായി ഒരു ഇക്കോസിസ്റ്റം തന്നെ സൃഷ്ടിച്ചിട്ടുള്ള പരാക്രമസമുദ്ര പ്രദേശത്തെ ജനങ്ങളുടെ ദൈനംദിനാവശ്യങ്ങൾക്കും കൃഷിക്കും മത്സ്യബന്ധനത്തിനും ഒക്കെയുള്ള ഏക ആശ്രയമായി ഇന്നും തുടരുന്നു. അതിനാൽതന്നെ കഴിഞ്ഞ ഇരുപതുവർഷത്തിനുള്ളിൽ ഈ പരിസരത്തുണ്ടായ ക്രമാതീതമായ ജനവർദ്ധന തടാകത്തിന്റെ പാരിസ്ഥിതിക സന്തുലിതത്തിന് ഭീഷണിയായി തുടങ്ങിയിട്ടുമുണ്ട്. പരാക്രമസമുദ്രയിലെ ജലസംരക്ഷണത്തിനുവേണ്ടി അൻഗംമെഡില്ല ദേശീയോദ്യാനം 2006 ജൂൺ 6 ന് ഇത് നിലവിൽ വന്നു.
പരാക്രമസമുദ്രയിൽ ജലസംരക്ഷണത്തിനായി അണക്കെട്ട് നിർമ്മിച്ചിട്ടുണ്ട്. പ്രധാന അണക്കെട്ടിലെ മർദ്ദം കുറയ്ക്കാനായി അഞ്ച് ജലസംഭരണികൾ കൂടി നിർമ്മിച്ചിട്ടുണ്ട്. തോപ വേവ, ഇറമുദു വേവ, ദുംബുതുലു വേവ, കലഹംഗല വേവ, ഭു വേവ എന്നിവയാണ് ഈ ജലസംഭരണികൾ. 19-ാം നൂറ്റാണ്ടിന്റെ പകുതിയിൽ പരാക്രമസമുദ്രയുടെ പുനഃനിർമ്മാണം നടത്തിയപ്പോൾ തോപ വേവയിലെ ജലം ഭു വേവയിലേയ്ക്ക് ഒഴുകാനാരംഭിച്ചു. ഭു വേവയിലേയ്ക്ക് ജലം ഒഴുകുന്നത് തടയാനായി ഇഞ്ചിനീയർ ഒരു താല്ക്കാലിക അണക്കെട്ട് നിർമ്മിക്കുകയുണ്ടായി. ഈ താല്ക്കാലിക അണക്കെട്ട് പിന്നീട് സ്ഥിരവഴിയായിതീരുകയും ഈ വഴി പരാക്രമസമുദ്രയിൽ നിന്നും കലഹംഗല വേവയേയും ഭു വേവയേയും വേർതിരിച്ചു. ഇന്ന് പരാക്രമസമുദ്രയിലെ അണക്കെട്ടിന് 14 കിലോമീറ്റർ നീളവും 12.2 മീറ്റർ ഉയരവും 25 അടി താഴ്ചയുമുണ്ട്. ഈ അണക്കെട്ട് 5350 ഏക്കർ വിസ്തീർണ്ണത്തിൽ വ്യാപിച്ചുകിടക്കുന്നു. അണക്കെട്ട് അവസാനിക്കുന്നയിടത്ത് അൻഗമെഡില്ല എന്നു പേരുള്ള ഒരു കനാൽ കൂടി നിർമ്മിച്ചിട്ടുണ്ട്. ഈ സ്ഥലത്താണ് അമ്പൻ ഗംഗ നദി പരാക്രമസമുദ്ര യിലേയ്ക്കൊഴുകുന്നത്.
ചരിത്രം
നാലാം നൂറ്റാണ്ടിൽ ചെറുതായി ഉണ്ടായിരുന്ന തടാകം പന്ത്രണ്ടാം നൂറ്റാണ്ടിൽ രാജ്യതലസ്ഥാനം പോളൊന്നാറുവയിലേക്ക് മാറിയപ്പോൾ വളരെ വലുതായി വിപുലപ്പെടുത്തുകയായിരുന്നു. പോളൊന്നാറുവ കാലഘട്ടത്തിൽ ശ്രീലങ്കയിലെ പോളൊന്നാറുവ ആസ്ഥാനമാക്കി രാജ്യംഭരിച്ച ആദ്യത്തെ സിംഹളരാജാവ് വിജയബാഹുവിന്റെ പൌത്രനായ പരാക്രമബാഹു ഒന്നാമന്റെ കാലത്താണ് (1153-1186) ഈ നിർമ്മാണം നടക്കുന്നത്. പരാക്രമബാഹു നിർമ്മിച്ച സമുദ്രത്തോളം പോന്ന തടാകം എന്നതിൽ നിന്നാവും പരാക്രമസമുദ്ര എന്ന പേരുണ്ടായത്. പ്രകൃതി മഴയായി നൽകുന്ന ഒരു തുള്ളി വെള്ളം പോലും മനുഷ്യനന്മയ്ക്കായി ഉപകാരപ്പെടാതെ പോകരുത് എന്ന് അദ്ദേഹത്തിന് നിർബന്ധമുണ്ടായിരുന്നു.
പുറം കണ്ണി
വർഗ്ഗം:ശ്രീലങ്കയിലെ ജലസംഭരണികൾ
ശ്രീലങ്കൻ ശില്പകല
thumb|320px|upright|ഒരു പാറയുടെ വശത്തായി കൊത്തിയ ശിൽപ്പങ്ങൾ thumb|ഇരിക്കുന്ന രൂപത്തിലെ ധ്യാനമുദ്ര മഹായാന സ്വാധീനം സൂചിപ്പിക്കുന്നു. thumb|ശ്രീ ബുദ്ധന്റെ [[parinirvana|നിർവ്വാണത്തെ ചിത്രീകരിക്കുന്ന ഈ ശിൽപ്പമാണ് ഇവിടെയുള്ള ശിൽപ്പങ്ങളിൽ ഏറ്റവും വലുത്.]] തെക്കുകിഴക്കൻ ഏഷ്യൻ രാജ്യമായ ശ്രീലങ്കയിൽ പ്രാചീനനഗരമായ അനുരാധപുരത്തിലാണ് ശില്പങ്ങളിൽ ഏറിയപങ്കും കാണപ്പെടുന്നത്. എ.ഡി.200കളിൽ ശിലയിൽ നിർമ്മിക്കപ്പെട്ട ധാരാളം ബുദ്ധരൂപങ്ങൾ ഇവിടെയുണ്ട്. ഇവിടെനിന്നും കണ്ടെടുത്ത ലോഹശില്പങ്ങൾ എ.ഡി..500കളിൽ നിർമ്മിക്കപ്പെട്ടവയാണ്. ഈ ശില്പങ്ങളിലെല്ലാം തന്നെ ഭാരതീയശില്പകലയുടെ സ്വാധീനം പ്രകടമാണ്. ശ്രീലങ്കയുടേത് മാത്രമായ രണ്ടു ബുദ്ധശില്പരീതികളാണ് നാഗങ്ങൾ, ചന്ദ്രകാന്തങ്ങൾ എന്നിവ. ക്ഷേത്രങ്ങൾക്കും സ്തൂപങ്ങൾക്കും പുറത്തുള്ള വാതിലുകൾക്ക് കാവൽനിൽക്കുന്ന പകുതിമനുഷ്യനും പാമ്പും ചേർന്ന ശില്പങ്ങളാണ് നാഗങ്ങൾ എന്നറിയപ്പെടുന്നത്. ക്ഷേത്രങ്ങളുടെ പ്രവേശനകവാടത്തിൽ കാണുന്ന അർധവൃത്താകാരത്തിലുള്ള ശിലാരൂപങ്ങൾ ചന്ദ്രകാന്തം എന്നറിയപ്പെടുന്നു. ദത്തഗാമനി എന്ന രാജാവ് (ബി.സി. 161-137) ഇവിടെ ഒരു ആശ്രമവും അതിന്റെ അടുത്ത് ഒരു 'മഹാസ്തൂപ'വും നിർമിച്ചു. ഇതിനേക്കാൾ വലുതാണ് വത്തഗാമി അഭയന്റെ (ബി.സി. 104-77) 'അഭയഗിരി സ്തൂപം'. അനുരാധപുരത്തിലെ ചരിത്രാവശിഷ്ടങ്ങളുടെ കൂട്ടത്തിൽ ഏറ്റവും ചിത്രശില്പാലംകൃതമായിട്ടുള്ളത് മഹാസേനന്റെ (എ.ഡി. 274-301) 'ജേതാവനസ്തൂപം' ആണ്. മഹാസേനന്റെ കാലത്തിനുശേഷം ഈ പട്ടണത്തിൽ പറയത്തക്ക ശില്പനിർമ്മാണ സംരംഭങ്ങളൊന്നും നടന്നതായി കാണുന്നില്ല. മനോഹരമായ നിരവധി ബുദ്ധവിഗ്രഹങ്ങളും, ദ്വാരപാലക സാലഭഞ്ജികകളും, സ്തംഭമണ്ഡപങ്ങളും, ചന്ദ്രകാന്തശിലാനിർമിതമെന്ന് വിശ്വസിക്കപ്പെടുന്ന അർധവൃത്താകാരമായ ശിലാതളിമങ്ങളും അനുരാധപുരത്ത് സുലഭമാണ്.
ചോളശില്പകലയുടെ സ്വാധീനം
thumb|left|upright|നിൽക്കുന്ന രൂപത്തിൽ ചിത്രീകരിച്ചിരിക്കുന്ന മുദ്ര അസാധാരണമാണ് ശ്രീലങ്കൻ ഭരണാധികാരികളടെ തലസ്ഥാനമായിരുന്ന പോളന്നറുവയിൽ കാണുന്നശില്പങ്ങളിൽ ചോളശില്പകലയുടെ സ്വാധീനം വ്യക്തമാണ്. എ.ഡി. 1000ത്തിനോടടുത്ത് ചോളരാജാക്കന്മാർ ഇവിടം ആക്രമിച്ച് കീഴടക്കിയിരുന്നു. പോളന്നറുവയിലെ ഗാൽവിഹാരം എന്ന ബുദ്ധസന്ന്യാസിമഠത്തിൽ കാണുന്ന കരിങ്കല്ലിലുളള 17മീറ്ററോളം ഉയരമുള്ള ബുദ്ധശില്പം ഏറെ പ്രശസ്തമാണ്. ബുദ്ധന്റെ ശിലാക്ഷേത്രമായ ഗൾ വിഹാരയിൽ പാറക്കല്ലുകളുടെ വശത്തായി കൊത്തിയ ശ്രീ ബുദ്ധന്റെ നാല് പ്രതിമകളാണ് കാണപ്പെടുന്നത്. ബുദ്ധന്റെ ഇരിക്കുന്നതായുള്ള ഒരു വലിയ രൂപവും കൃത്രിമമായി നിർമിച്ച ഒരു ഗുഹയ്ക്കുള്ളിൽ (വിദ്യാധരഗുഹ) ഇരിക്കുന്നതായുള്ള ഒരു ചെറിയ രൂപവും നിൽക്കുന്ന ഒരു രൂപവും കിടക്കുന്നതായുള്ള ഒരു രൂപവുമാണിത്. ഇവ പുരാതന ശ്രീലങ്കൻ കൽപ്പണിയുടെ ഉത്തമോദാഹരണങ്ങളായി കരുതപ്പെടുന്നു. അനുരാധപുര കാലഘട്ടത്തെ അപേക്ഷിച്ച് ഈ രൂപങ്ങൾക്ക് കാര്യമായ വ്യത്യാസങ്ങളുണ്ട്. ഗൾ വിഹാരയിലെ രൂപങ്ങളുടെ നെറ്റി വീതിയേറിയതാണെന്നതാണ് ഒരു വ്യത്യാസം. അംഗവസ്ത്രം രണ്ട് സമാന്തരമായ വരകളിലാണ് കൊത്തിയിരിക്കുന്നത്. അനുരാധപുര കാലഘട്ടത്തിൽ ഇത് ഒറ്റ വരയായിരുന്നു. ഇരിക്കുന്ന വലിയ രൂപത്തിന് 15 അടി ഉയരമുണ്ട്. ധ്യാന മുദ്രയാണ് ചിത്രീകരിച്ചിരിക്കുന്നത്. ഒരു താമരപ്പൂവിന്റെ ആകൃതിയിലാണ് പീഠം കൊത്തിയിരിക്കുന്നത്. പൂക്കളുടെയും സിംഹങ്ങളുടെയും രൂപം അടിയിലായി കൊത്തിയിട്ടുണ്ട്. മകര രൂപങ്ങളും ചെറിയ നാല് ബുദ്ധ രൂപങ്ങളും ചെറിയ അറകളിലായി കൊത്തിയിട്ടുണ്ട്. പഴയ സിംഹള കൊത്തുപണിയിൽ ഇത് ഒരു അസാധാരണമാണ്. മഹായാന സ്വാധീനത്താലായിരിക്കാം ഇതുണ്ടായത്.
വിദ്യാധരഗുഹ
thumb|upright|250px|വിദ്യാധര ഗുഹ 4 അടി 7 ഇഞ്ച് മാത്രം ഉയരമുള്ള ഒരു ചെറിയ പ്രതിമയാണ് വിദ്യാധരഗുഹയിലുള്ളത്. കൊത്തിയെടുത്ത ഒരു അറയിലാണ് രൂപമിരിക്കുന്നത്. ഈ അറയെ വിദ്യാധരഗുഹ എന്നാണ് വിളിക്കുന്നത്. നിൽക്കുന്ന രൂപത്തിന്റെ പ്രതിമയ്ക്ക് 22 അടി 9 ഇഞ്ച് ഉയരമാണ്  കാണപ്പടുന്നത്. താമരയുടെ ആകൃതിയുള്ള ഒരു തട്ടിലാണ് പ്രതിമ നിൽക്കുന്നത്. കൈകൾ നെഞ്ചിൽ പിണച്ചുവച്ചിരിക്കുകയാണ്. ദുഃഖഭാവമാണ് മുഖത്തുള്ളത്. നിർവാണത്തിലായ ബുദ്ധന്റെ രൂപമാണ് അടുത്തുള്ളത്. അതിനാൽ ഈ രൂപം മരിക്കാൻ പോകുന്ന ശ്രീ ബുദ്ധന്റെയടുത്ത് നിൽക്കുന്ന ഭിക്ഷുവായ ആനന്ദന്റെയാണ് എന്ന് ചിലർ വിശ്വസിക്കുന്നു. ഇവിടെയുള്ള ഭിത്തികളുടെ അവശിഷ്ടങ്ങൾ സൂചിപ്പിക്കുന്നത് ഈ രൂപങ്ങൾ രണ്ട് അറകളിലായിരുന്നു പണ്ടുണ്ടായിരുന്നത്. മറ്റുള്ളവരുടെ ദുഃഖത്തിൽ ദുഃഖിക്കുന്ന ബുദ്ധനെയാണ് ഇവിടെ ചിത്രീകരിച്ചിരിക്കുന്നത്. 46 അടി 4 ഇഞ്ച് നീളമുള്ള കിടക്കുന്ന രൂപത്തിലുള്ള ഈ ശിൽപ്പം ഗൾ വിഹാരയിലെ ഏറ്റവും വലിയ ശിൽപ്പമാണ്. ബുദ്ധന്റെ പരിനിർവ്വാണമാണ് ചിത്രീകരി‌ച്ചിരിക്കുന്നത്. വലതുവശം താഴെയായി കിടക്കുന്ന രൂപത്തിന്റെ വലതു കൈ ശിരസ്സിനെ താങ്ങുന്നു. ഇടതുകൈ തുടയ്ക്കുമീതേ നീട്ടി വച്ചിരിക്കുകയാണ്. വലതുകൈപ്പത്തിയിലും പാദങ്ങളിലും ഒറ്റത്താമരപ്പൂവ് കൊത്തിയിട്ടുണ്ട്.
അവലംബം
വർഗ്ഗം:ശില്പകല വർഗ്ഗം:ശ്രീലങ്കൻ ശില്പകല
സിയാൽ, കപൂർത്തല
സിയാൽ Sial ഇന്ത്യയിലെ പഞ്ചാബ് സംസ്ഥാനത്തെ ഒരു ഗ്രാമമാണ്. ഇത് സിയാലിന്റെ തലസ്ഥാനമായ കപൂർത്തലയിൽനിന്നും  18 km അകലെയാണ്. ഈ ഗ്രാമം ഭരിക്കുന്നത് സർപഞ്ച് ആണ്.
ജനസംഖ്യ
According to the report published by Census India in 2011, Sial has 50 houses with the total population of 293 persons of which 143 are male and 150 females. Literacy rate of Sial is 76.61%, higher than the state average of 75.84%. The population of children in the age group 0–6 years is 45 which is 15.36% of the total population. Child sex ratio is approximately 1143, higher than the state average of 846.
അവലംബം
വർഗ്ഗം:പഞ്ചാബിന്റെ (ഇന്ത്യ) ഭൂമിശാസ്ത്രം - അപൂർണ്ണലേഖനങ്ങൾ വർഗ്ഗം:കപൂർത്തല ജില്ലയിലെ വില്ലേജുകൾ
കളമെഴുത്തും പാട്ടും
ഭഗവതി ക്ഷേത്രങ്ങളിൽ നടത്തുന്ന പ്രധാനപ്പെട്ട അനുഷ്ഠാനമാണ് കളമെഴുത്തും പാട്ടും. ഭദ്രകാളി ക്ഷേത്രങ്ങളിൽ പ്രധാനമായും കാണുന്ന കളമെഴുത്തും പാട്ടും ഇന്ന് ഒട്ടുമിക്ക മാതൃദൈവ ക്ഷേത്രങ്ങളിലും ആചരിച്ചു വരുന്നതായി കാണുന്നു. കളമെഴുതിയതിനു ശേഷമാണ് ഭദ്രകാളിപ്പാട്ട് നടക്കുന്നത്. കളമെഴുത്തും പാട്ടും, മുടിയേറ്റ്, തീയ്യാട്ട്, കോലം തുളളൽ, സർപ്പം തുളളൽ, പാന തുടങ്ങിയ അനുഷ്ഠാനങ്ങളിലെല്ലാം കളമെഴുത്ത് ഒഴിച്ചു കൂടാൻ പറ്റാത്ത ചടങ്ങാണ്. ഭദ്രകാളി, അയ്യപ്പൻ, നാഗങ്ങൾ തുടങ്ങിയ മൂർത്തികൾക്കാണ് പ്രധാനമായും കളമെഴുത്തു നടത്തുന്നത്. കളം വ‌രയ്ക്കുന്നത് ചില സമുദായങ്ങളുടെ കുടുംബാവകാശവുമാണ്.
കേരളത്തിൽ കളം വരയ്ക്കുന്നതിൽ പ്രസിദ്ധിയാർജിച്ചവരാണ് കല്ലാറ്റ് കുറുപ്പൻമാർ. ഇവരെ കൂടാതെ തിയ്യാട്ടുണ്ണികൾ, തിയ്യാടി നമ്പ്യാർ, പുളളുവർ, വണ്ണാൻ, മണ്ണാൻ, കണിയാന്മാർ തുടങ്ങിയവരെല്ലാം കളം വരയ്ക്കുന്നത് കുലവൃത്തിയായി സ്വീകരിച്ചവരാണ്.
പുരാണകഥ
മാർക്കണ്ഡേയ പുരാണത്തിലെ ഭദ്രോൽപ്പത്തി പ്രകരണത്തിലാണ് കാളി ദാരിക കഥ കാണപ്പെടുന്നത്. കാളി ദാരിക യുദ്ധമാണ് കളമെഴുത്തിന്റെയും പ്രമേയം. ഒരിക്കൽ ദാരികൻ എന്ന അസുര ചക്രവർത്തി തന്റെ മാതാവായ ദാരുമതിയുടെ ഉപദേശപ്രകാരം ബ്രഹ്മാവിനെ തപസ്സു ചെയ്തു. ദാരികന്റെ തപസ്സു കണ്ട് സന്തുഷ്ടനായ ബ്രഹ്മാവ് പ്രത്യക്ഷപ്പെട്ടു. ഇഷ്ടവരങ്ങൾ ചോദിച്ചു കൊള്ളാൻ ആരാഞ്ഞു. ദേവന്മാരാലും, അസുരന്മാരാലും, മനുഷ്യരാലും, പുരുഷന്മാരാലും മരണം സംഭവിക്കരുതെന്നും, തന്റെ ഒരു തുളളി രക്തം വീണാൽ അതിൽ നിന്നും ആയിരം ദാരികന്മാർ ജനിക്കണമെന്നും, പതിനായിരം ആനകളുടെ കരുത്തു വേണമെന്നും ദാരികൻ ബ്രഹ്മാവിനോടു ആവശ്യപ്പെട്ടു. അമരത്വം ആവശ്യപ്പെട്ട ദാരികനു അതിന് പകരമായി വരങ്ങൾ നല്കിയ ബ്രഹ്മാവ് മരണം സംഭവിക്കാതിരിക്കാൻ ഒരു മന്ത്രവും കൂടി നല്കി. ഈ മന്ത്രം മൂന്നാമതൊരാൾ അറിഞ്ഞാൽ മരണം നിശ്ചയമാണെന്നും ബ്രഹ്മാവ് അറിയിക്കുകയും ചെയ്തു. വരങ്ങൾ നേടി അഹങ്കാരിയായ ദാരികവീരൻ ദേവകളെയും മനുഷ്യരെയും ഋഷിമാരെയും സ്ത്രീകളെയും എല്ലാം ഉപദ്രവിക്കാൻ തുടങ്ങി. ഉപദ്രവം സഹിക്കാൻ വയ്യാതെ വന്നപ്പോൾ ദേവന്മാർ മഹാവിഷ്ണുവിനെ അഭയം പ്രാപിച്ചു. ബ്രഹ്മാവും, വിഷ്ണുവും എല്ലാവരും നാരദ മഹർഷിയോടൊന്നിച്ചു മഹാദേവന്റെ അടുക്കൽ ചെന്നു സങ്കടമുണർത്തിച്ചു. ഇതിനു പരിഹാരമായി മഹാദേവന്റെ നിർദേശപ്രകാരം ദേവ ശക്തികളിൽ നിന്നും ആറു ദേവിമാരെ സൃഷ്ടിച്ചു. ബ്രാഹ്മി, വൈഷ്ണവി, മഹേശ്വരി, ഇന്ദ്രാണി, വരാഹി, കൗമാരി എന്നി ആറു ദേവിമാരെ ദാരികനെ നേരിടാൻ അയച്ചുവെങ്കിലും അവർ പരാജയപ്പെട്ടു. ദാരികന് നേർമാർഗം ഉപദേശിക്കാൻ ശിവൻ ദൂതനെ അയച്ചുവെങ്കിലും ദാരികൻ ദൂതനെ വധിക്കാൻ ശ്രമിച്ചു. കോപിഷ്ടനായ ശിവന്റെ തൃക്കണിലെ അഗ്നിയിൽ നിന്നും സാക്ഷാൽ ആദിപരാശക്തിയായ ശ്രീ ഭദ്രകാളി അവതരിച്ചു. ദാരിക നിഗ്രഹത്തിനായി ദേവി വേതാളത്തെ തന്റെ വാഹനമാക്കി പള്ളിവാളും കയ്യിലേന്തി യുദ്ധത്തിനായി പുറപ്പെട്ടു.
ഭദ്രകാളിയുടെ പോർവിളിയിൽ ദാരികാപുരി നടുങ്ങി. അനേകം കൈകളും അതിൽ പല ആയുധങ്ങളുമായി ഘോരരൂപിയായ കാളി അനേകകാലം ദാരികനോടു യുദ്ധം ചെയ്തു. നിഗ്രഹം എളുപ്പം സാധ്യമാകാൻ രണഭൂമിയിൽ കാളിയുടെ മുൻപിലായി ദുർഗ്ഗാഭഗവതി പ്രത്യക്ഷപ്പെട്ടു. ദാരികന്റെ ഭാര്യയായ മനോദരിയിൽ നിന്നു ബ്രഹ്മാവ് നൽകിയ മന്ത്രം ദുർഗ്ഗാ ഭഗവതി അറിയുകയും ചെയ്തു. ഇതറിഞ്ഞ ഭദ്രകാളി പൂർവാധികം ശക്തിയോടെ യുദ്ധം ചെയ്യുകയും ദാരികനെ നിഗ്രഹിക്കുകയും ചെയ്തു. ദേവി വാഹനമായ വേതാളം ദാരികന്റെ ഒരുതുള്ളി രക്തം പോലും താഴെ വീഴാതെ പാനം ചെയ്തു. അങ്കക്കലിയടങ്ങാതെ ഭദ്രകാളി ദാരികന്റെ ശിരസ്സറുത്തു മഹാദേവന്റെ മുന്നിൽ കാഴ്ചവയ്ക്കുന്നതിനായി കൈലാസത്തിലേക്കു പുറപ്പെട്ടു. ഇതേസമയം രണഭൂമിയിൽ നടന്നതെല്ലാം നാരദർ കൈലാസത്തിൽ ചെന്നു മഹാദേവനെ അറിയിക്കുകയും, ഭദ്രകാളിയുടെ കോപം ശാന്തമാക്കണമെന്ന അപേക്ഷിക്കുകയും ചെയ്തു. രണഭൂമിയിലെ ഭഗവതിയുടെ രൂപം ഏതു രൂപത്തിലാണെന്നു മഹാദേവൻ നാരദരോട് ചോദിച്ചു. ഉടൻ തന്നെ നാരദർ കാളിയുടെ രൗദ്രരൂപം നിലത്ത് വരച്ച് കാണിക്കുകയും ചെയ്തു. ഇതാണ് കളമെഴുത്തായി ആചരിക്കുന്നത് എന്നാണ് വിശ്വാസം.
കളമെഴുത്തു ചടങ്ങുകൾ
പഞ്ചവർണ്ണപ്പൊടികളാണ് കളമെഴുത്തിനുപയോഗിക്കുന്നത്. കറുപ്പ് (ഉമിക്കരി), വെളള (അരിപ്പൊടി), മഞ്ഞ (മഞ്ഞൾപ്പൊടി), പച്ച (വാകയില പൊടി), ചുമപ്പ് (മഞ്ഞളും ചുണ്ണാമ്പും ചേർന്ന മിശ്രിതം) എന്നിവ ചേർന്നാണ് കളം വരയുന്നത്.
ക്ഷേത്രങ്ങളിലാണ് പ്രധാനമായും കളമെഴുത്തു നടക്കുന്നത്. എങ്കിലും ചില വീടുകളിലും കുടുംബദൈവ അനുഗ്രഹത്തിനായി വർഷം തോറും കളമെഴുത്തു പാട്ട് നടത്താറുളളതായി പറയുന്നു. പ്രത്യേകം തയ്യാറാക്കിയ പന്തലുകളിലും കളമെഴുത്തും പാട്ടും നടക്കുന്നത്. ഇത് പാട്ടരങ്ങ് എന്ന പേരിലറിയപ്പെടുന്നു. വൈകുന്നേരമാണ് കളമെഴുത്തും പാട്ടും നടക്കുന്നത്. ക്ഷേത്രത്തിന്റെ വടക്കു-കിഴക്ക് ഭാഗത്തായാണ് കളം വരയുന്നത്. കളമെഴുതുന്ന പ്രധാന ആചാര്യന്റെ നിർദ്ദേശപ്രകാരം അനുയായികൾ കളം വരയുന്നു. ഭദ്രകാളീ രൂപമാണ് കളമെഴുത്തിൽ ചിത്രീകരിക്കുന്നതെങ്കിലും ചില ക്ഷേത്രങ്ങളിൽ ഇതിൽ വ്യത്യാസങ്ങൾ കാണാറുണ്ട്. കാളിയുടെ കൈകളുടെ എണ്ണത്തിനനുസരിച്ചാണ് ഓരോ ദിവസവും കളത്തിന്റെ വലിപ്പം. ക്ഷേത്രങ്ങളിൽ ദീപാരാധനക്കു മുമ്പു തന്നെ കളം വരയുന്നത് പൂർത്തിയായിരിക്കും. അതിനു ശേഷം തളികയിലോ തൂശനിലയിലോ നെല്ലും അരിയും നാളികേരവും നിലവിളക്കും കത്തിക്കും. അതിനുശേഷമാണ് പാട്ട് നടക്കുന്നത്. കാളിയുടെ അവതാരകഥ ഭക്തിരസത്തോടെ ആലപിക്കുന്നതിനാൽ ഭദ്രകാളിപ്പാട്ട് എന്നും ഇതറിയപ്പെടുന്നു. ആയിരം വർഷത്തോളം പഴക്കമുളള ഈ പാട്ട് എഴുതി പഠിക്കാൻ പോലും പാടില്ല എന്നാണ് പഴമക്കാർ പറയുന്നത്. പാട്ടു കഴിയുമ്പോൾ ചുമന്ന പട്ടിൽ നെല്ലും നാളികേരവും പൂക്കുലയും വയ്ക്കുന്നു. പാട്ട് കഴിഞ്ഞ് പിണിയാൾ കളത്തിനു ചുറ്റും പ്രദക്ഷിണം വയ്ക്കുന്നു. വാദ്യമേളങ്ങളുടെ അകമ്പടിയും ഉണ്ടാകും. അതിനുശേഷം കളം മായ്ക്കുന്നു.
വർഷത്തിൽ ഒരു ദിവസമെങ്കിലും കളമെഴുത്തും പാട്ടും കണ്ട് തൊഴണം എന്നാണ് പറയുന്നത്. നാടിന്റെ, ജനങ്ങളുടെ നന്മയ്ക്കായി നടത്തുന്നതാണ്. അനുഷ്ഠാന കലകൾ എന്നു പറയുമ്പോഴും അതിൽ നന്മ ഒരു സമൂഹത്തിന്റെ മുഴുവൻ കൂട്ടായ്മയാണ്. അല്ലെങ്കിൽ ഒത്തുചേരലാണ് ഇതു തന്നെയാണ് അനുഷ്ഠാന കലകളുടെ സവിശേഷതയായി പറയുന്നത്. ലോക‌ം എത്ര പുരോഗമിച്ചാലും കാലം എത്ര കടന്നാലും കാവും അനുഷ്ഠാനകലകളും എല്ലാം നമ്മുടെ ഹൃദയത്തിൽ അലിഞ്ഞു ചേർന്നവയാണ് സമകാലിക ജീവിതത്തിലെ ദുർവാസനകളെ അകറ്റി നിർത്തി ദൈവചൈതന്യത്തെ മനുഷ്യമനസ്സിലേക്കു പ്രവഹിക്കാൻ കളമെഴുത്തും പാട്ടും പോലെയുളള അനുഷ്ഠാനങ്ങൾ കാരണമാകുന്നു. പടയണി എന്ന കലാ രൂപത്തിന്റെ ഐതിഹ്യം കളമെഴുത്തും പാട്ടും എന്ന കലയിലേതുമായി സാധ്യത പുലർത്തുന്നു.
വർഗ്ഗം:അനുഷ്ഠാനകലകൾ
ചാത്തിനാംകുളം
കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് ചാത്തിനാംകുളം. കൊല്ലം കോർപ്പറേഷന്റെ അധികാര പരിധിയിലുള്ള ഈ പ്രദേശം ചന്ദനത്തോപ്പിനു സമീപം സ്ഥിതിചെയ്യുന്നു.ദൈവത്തിന്റെ വരദാനമെന്നറിയപ്പെടുന്ന മലയാള നാട് ഒട്ടേറെ പ്രകൃതി വിഭവങ്ങളാൽ അനുഗ്രഹീതമാണ്. വിപുലമായ ഏലാകളും എങ്ങും നിറഞ്ഞ പച്ചപ്പും.... പ്രകൃതി കനിഞ്ഞു നൽകിയ കൊച്ചു ഗ്രാമം അതായിരുന്നു ചാത്തിനാംകുളം.മണ്ണിനേയും കയറിനെയും കശുവണ്ടിയെയും മരങ്ങളെയും മനുഷ്യനേയും ഒരുപോലെ സ്‌നേഹിക്കുന്നവരുടെ നാട്. കുരുന്നാമണി ക്ഷേത്രവും വലിയപള്ളിയും ചിറയിൽ ജുമാ മസ്ജിദും ചെറിയ ചെറിയ തൈയ്ക്കാവുകളും കാവുകളും ഉപക്ഷേത്രങ്ങളും കൊണ്ട് അനുഗ്രഹിതമായ മത സൗഹാർദ്ദത്തിന്റെ നാട്. ചാത്തിനാംകുളം എംഎസ്എം ഹയർസെക്കൻഡറി സ്‌കൂളിനും കലാസമിതിയെന്ന പീപ്പിൾസ് ആർട്‌സ് ക്‌ളബ്ബിനും പറയുവാൻ ചരിത്രങ്ങൾ ഏറെയുള്ള നാട്. കുഴിയാനിയും ചരുവിളയും എംഎൽഎമുക്കും പോക്കർവിളയും കുറ്റിവിളയും പത്തായക്കല്ലും കുഴിക്കരയും അഞ്ചുമുക്കും കടക്കുമ്പോൾ അവിടെയിവിടെയും പഴമയുടെ പീടിക കടകൾ മാടി വിളിക്കുന്ന നാട്. അമ്പതു വർഷം പഴക്കമുള്ള എം.എസ്.എം. ഹയർ സെക്കന്ററി സ്കൂൾ ചാത്തിനാംകുളത്താണ് സ്ഥിതിചെയ്യുന്നത്.
അവലംബം
വർഗ്ഗം:കൊല്ലം ജില്ലയിലെ പട്ടണങ്ങൾ വർഗ്ഗം:കൊല്ലം കോർപ്പറേഷൻ-വാർഡുകൾ
തൃശ്ശൂർ പബ്ലിക്ക് ലൈബ്രറി
1872-ൽ തൃശ്ശൂരിൽ രൂപീകരിച്ച ലൈബ്രറിയാണ് തൃശ്ശൂർ പബ്ലിക്ക് ലൈബ്രറി.